Reviu Eksklusif (Bah 1): Wiko Tommy3, Telefon 18:9 Paling Murah Di Pasaran Sekarang!

HARGA : RM329

Wiko sebuah jenama yang sedang meningkat naik di pasaran global termasuk Malaysia kini memperkenalkan sebuah telefon pintar baru yang dinamakan Wiko Tommy3. Apa yang menariknya, peranti ini menampilkan skrin bernisbah 18:9 paling murah setakat ini jika dibandingkan dengan peranti 18:9 yang lain.

Walaupun didatangkan dengan perkakasan berspesifikasi asas, terdapat beberapa fungsi menarik pada telefon pintar ini. Nak tahu lebih lanjut, baca reviu dari kami ini!

Telefon pintar dengan paparan nisbah 18:9 bukan lagi dilengkapi pada telefon pintar kelas atas dan pertengahan, kerana Wiko Tommy3 turut menyokong paparan skrin 18:9 yang menjadi trend hari ini.

Wiko Tommy3 turut menampilkan paparan skrin IPS berukuran 5.45 inci dengan rekaan 2.5D.

Walaupun menampilkan paparan skrin dengan nisbah 18:9, ia masih menawarkan rekaan kompak berketebalan hanya 9.1mm dan seberat 170g.

Bukan itu sahaja, Tommy3 masih selesa dipegang walaupun dengan sebelah tangan. Malah rekaan yang kompak juga memudahkan ia diletakkan di dalam poket seluar.

Panel belakang telefon pintar ini telah menempatkan lensa utama 8 Megapiksel dengan bantuan LED flash. Jika dilihat pada lensa penggambaran, jangan tertipu dengan rekaan seakan dwi-kamera ini.

Manakala penggambaran selfie pula beresolusi 5 Megapiksel yang hadir dengan sokongan Selfie flash. Di bahagian bawah lensa turut tersedia tulisan Wiko serta lubang speaker.

Menyokong kerangka yang diperbuat daripada polikarbonat, panel belakang telefon pintar ini boleh dibuka dengan cara mengumpilnya.

Pada bahagian dalam terdapat bateri berkapasiti 2500mAh yang boleh ditukar ganti.

Manakala bahagian atas bateri pula tersedia dua slot kad SIM jenis microSIM serta slot untuk kad tambahan microSD.

Rekaan bahagian atas Tommy3 kelihatan agak ringkas, di mana hanya menyediakan port untuk audio jack serta microUSB, dan bahagian bawah pula hanya terdapat satu lubang mikrofon sahaja.

Butang Power dan laras Volume pula berada di sisi kanan telefon pintar ini.

Apa yang menariknya Wiko Tommy3 ini adalah pilihan warnanya, di mana hadir dengan empat pilihan warna iaitu hitam, emas, merah dan juga Bleen.

Warna-warna ini sesuai untuk dipadankan dengan semua golongan dan warna yang trendy ini menyerlahkan lagi gaya si pemakainya.

Dari segi rekaan Wiko Tommy3, ia masih memuaskan walaupun tidak menyokong rekaan unibodi kerana rekaan telefon pintar ini langsung tidak kelihatan seperti ‘murah’. Kepada yang inginkan peranti dengan paparan skrin hampir penuh berharga bajet, model ini boleh dipertimbangkan! Malah kehadiran empat warna trendy pula membolehkan pengguna memilih warna kegemaran sendiri.


OPPO Find X Kini Boleh Ditempah Di Lazada – Bermula 15 Julai Hingga 17 Julai 2018

OPPO Malaysia berkongsi berita gembira buat peminat OPPO Find X di Malaysia. Kepada yang tidak sabar dan ingin menjadi orang terawal memiliki peranti masa depan ini, boleh membuat pra-tempah di Lazada bermula 15 Julai hingga 17 Julai 2018.

Pengguna boleh mendapatkan baucer bernilai RM100 dan menggunakan baucer tersebut untuk membeli OPPO Find X di kedai rasmi OPPO di Lazada pada 17 Julai 2018 ini.

Bagi memeriahkan pelancaran rasmi Find X di Malaysia, jurugambar terkenal Keda’z Feng serta pelakon popular Zahirah Macwilson akan turut menyerikan pelancaran tersebut dengan kehadiran mereka dan bakal berkongsi pengalaman sendiri menggunakan OPPO Find X.

Keda’z Feng sebagai seorang jurugambar profesional akan berkongsi mengenai reka bentuk dan penggamban Find X yang memberi inspirasi kepadanya, manakala Zahirah Macwilson pula akan berkongsi pengalamannya menggunakan telefon pintar ini dalam kehidupan seharian dengan jadual yang penuh.

Teruja? Tunggu pelancaran rasmi empat hari lagi!


Kedai Pertama Xiaomi Di Perak Rasmi 10 September, Tawaran Promosi Hingga 50%

SNS Network (M) Sdn Bhd akan mengadakan majlis pembukaan rasmi kedai konsep Xiaomi pertamanya di Perak pada 10 September depan (ISNIN).

Terletak di tingkat dua pusat belah-belah Ipoh Parade, kedai berkenaan mempamerkan sejumlah besar peranti pintar Xiaomi berserta aksesori keluaran mereka yang terkini.

Bersempena dengan pembukaan rasminya, SNS Network akan memberi ganjaran tawaran promosi eksklusif pada item tertentu sehingga 50% kepada para pelanggan yang hadir menyaksikan majlis perasmian kedai berkenaan.

Untuk maklumat lanjut mengenai Mi Store yang sah, layari laman web rasmi SNS Network atau hubungi talian 1700-817-616.


OPPO Perkenal Teknologi Zoom 10X Lossless Zoom Di Malaysia – Apa Yang Hebat Mengenainya?

OPPO hari ini secara rasminya telah memperkenalkan teknologi kamera pintar terbaru mereka yang dikenali sebagai 10x Lossless Zoom di Malaysia, setelah MWC 2019.

10x Lossless Zoom adalah teknologi baharu yang dicipta dengan spesifikasi tri-kamera yang terdiri daripada lensa telefoto, lensa ultra-lebar dan kamera utama.

Teknologi ini membolehkan pengguna mendapat hasil yang cemerlang tanpa kehilangan sebarang details pada gambar meskipun di zoom sebanyak 10X, tambahan lagi sokongan OIS turut disediakan pada kamera utama dan lensa telefoto.

Difahamkan juga, teknologi ini juga menawarkan pilihan kamera dengan sokongan hingga 20X. Pun begitu, untuk sokongan 20X ia menggunakan sokongan zoom secara digital. Hasilnya masih pada hadap terbaik dan solid.

OPPO dikatakan bakal muncul dengan peranti yang menggunakan teknologi ini pada suku kedua 2019 kelak.


U Mobile Tawar Peranti Percuma Menerusi Peranti Bersubsidi & PElan Data Tanpa Had Serendah RM15 Bagi Program Jaringan Prihatin!!

Bermula 7 Mei 2021, penerima Bantuan Prihatin Rakyat (BPR) yang layak akan dapat memilih peranti percuma yang ditawarkan bersama pelan peranti atau pelan data bersubsidi sebagai sebahagian daripada penawaran U Mobile di bawah program Jaringan PRIHATIN.

Untuk pelan peranti, bergantung pada kelayakan subsidi, pelanggan boleh memilih telefon pintar seperti Samsung A02, RealMe C11, Samsung A02s dan Oppo A54, untuk digabungkan sebagai sebahagian daripada pelan mereka secara percuma. Pelanggan juga boleh memilih untuk membeli tablet Lenovo Tab M10 HD (Gen 2) dengan harga serendah RM249. Maklumat lengkap mengenai tawaran pelan peranti bersubsidi adalah seperti yang disenaraikan dalam jadual di bawah.

Untuk pelan data bersubsidi, pelanggan perlu hanya membayar serendah RM15 sebulan selama setahun untuk pelan prabayar Giler Unlimited GX30. U Mobile mempunyai pelbagai pelan data tanpa had dengan data tambahan untuk ‘hotspot’ yang boleh ditebus oleh pelanggan dengan subsidi. Maklumat lanjut disenaraikan di bawah:

Untuk mendaftar tawaran program Jaringan PRIHATIN daripada U Mobile, pelanggan baharu dan sedia ada yang memenuhi syarat kelayakan perlu mengikuti langkah-langkah berikut:

Langkah 1: Layari u.com.my/prihatin untuk menyemak kelayakan dan mendaftar untuk program Jaringan PRIHATIN. Pelanggan juga boleh mendaftar menerusi aplikasi MyUMobile atau melalui portal layan diri U Mobile di www.u.com.my. Sila mendaftar sebelum 31 July 2021.

Langkah 2: Setelah pendaftaran berjaya, pelanggan boleh memilih antara subsidi pelan peranti atau pelan data

Langkah 3:

Sebagai sebahagian daripada program Jaringan PRIHATIN, U Mobile juga akan menawarkan 2GB data pantas tambahan selama 1 jam setiap hari kepada semua pelanggan yang telah berjaya mendaftar pelan peranti atau melanggan pelan data bersubsidi yang sebahagian daripada penawaran oleh U Mobile di bawah program Jaringan PRIHATIN. Untuk menikmati data pantas 2GB percuma ini, pelanggan yang layak perlu menebusnya di aplikasi MyUMobile atau menghantar SMS “FREE2GB” ke 28111 tanpa dikenakan bayaran SMS tambahan.

Untuk maklumat lebih lanjut mengenai program Jaringan PRIHATIN, sila layari u.com.my/jaringanprihatin

Untuk mendaftar program Jaringan PRIHATIN sila layari u.com.my/prihatin


Tawaran Kerjasama Eksklusif Samsung Dengan Shopee – Memperkenalkan Peranti Berkapasiti 5,000mAh Galaxy M20 Berharga RM799

Samsung Malaysia hari ini secara rasminya mengumumkan kerjasama eksklusif bersama Shopee dalam memperkenalkan Galaxy M20, peranti eksklusif atas talian yang dijual pada harga RM799.

Galaxy M20 merupakan peranti pertama dari siri Galaxy M yang diperkenalkan di Malaysia, dan akan dilancarkan di platform Shopee sempena Samsung’s Super Brand Day pada 20 Mac 2019. Disertakan dengan Android 8.1 (Oreo) dan cip pemproses Exynos 7904 Octa-core 1.8GHz, Galaxy M20 dibekalkan dengan 4GB RAM dan storan dalaman 64GB di samping menyokong kad microSD sehingga 512GB.

Apa yang menjadikan Galaxy M20 menarik adalah bateri berkapasiti 5,000mAh, ciri pengurusan kuasa pada peranti ini mempunyai sistem teknologi multi-layered yang memastikan penggunaan kuasa yang lebih rendah. Tambahan lagi pengecasan Type-C menjaminkan kelajuan 3X berbanding dengan pengecasan biasa.

Selain bateri yang besar, Galaxy M20 menawarkan paparan skrin 6.3 inci FHD+ Infinity-V yang mana ia adalah teman ideal untuk menonton video, melayari laman sesawang, bermain permainan video dan banyak lagi.

Ia dikuasakan oleh cip pemproses Exynos 7904 Octa-core terbaru, prestasi kelajuan rangkaian, multitasking lancar dan penggunaan kuasa yang lebih rendah turut dapat dipertingkatkan. Sistem keselamatan pada peranti ini disokong oleh pengimbas cap jari dan Face Unlocking.

Jika dilihat dari aspek kamera, Galaxy M20 disertakan dengan dwi-kamera utama 13MP + 5MP (f/1.9 + f/2.2) serta 8MP (f/2.0) kamera hadapan. Sokongan Ultra-wide angle membolehkan anda merakam gambar potret yang lebih luas selain pemandangan atau gambar berkumpulan tanpa masalah.

Galaxy M20 ditawarkan pada dua pilihan warna iaitu Charcoal Black dan Ocean Blue, 1000 pelanggan pertama akan menerima percuma Logitech X50 + JBL T450 yang bernilai RM227, sementara 2000 pelanggan seterusnya akan mendapat percuma Logitech X50 yang bernilai RM98. Menarik lagi, 100 pelanggan pertama juga boleh mendapat kupon tunai RM100.

Yang berminat jangan ketinggalan peluang ini, langgani pada 20 Mac 2019 di Shopee tau!


Pra Tempahan Bagi Huawei Y Max Hari Ini Pada Harga RM1299!!!

Tidak sabar untuk berbelanja ketika musim percutian ini? Jadi apa tunggu lagi, terus pergi ke Huawei Online Store dan lakukan pra tempahan telefon terbaharu anda Huawei Y Max pada harga RM1299 sahaja bermula 10 sehingga 12 Disember.

Anda juga akan menerima Huawei A2 Band, Huawei AM116 Earphone dan Huawei Y Max Flip Cover secara percuma bagi setiap pra tempahan secara atas talian.

Telefon terbaharu daripada Huawei ini, Huawei Y Max didatangkan dengan 7.12 inci paparan FullView yang akan memberikan paparan visual yang menakjubkan. Ia turut disertakan dengan Dolby Atmos® sound system, yang didatangkan dengan dwi speaker bagi memberikan bunyi yang menakjubkan ketika menonton video, mendengar lagu dan bermain permainan mudah alih.

Peranti ini juga dibina dengan 4GB RAM bagi memberikan prestasi yang responsif dan berkuasa. Memori sebesar 128GB dan boleh dikembangankan sehingga 256 melalui sokongan micro SD yang pastinya memberikan anda ruang yang lebih untuk menyimpan lebih banyak aplikasi, gambar, video dan muzik.

Disebabkan telefon ini dibina untuk mencapai kepuasan hiburan yang maksima, ia turut didatangkan dengan bateri 5000 mAh dengan Qualcomm’s Snapdragon octa-core processor yang membenarkan smart power-saving technology. JAdi pengalaman bermain permainan mudah alih atau menonton video akan lebih lancar tanpa gangguan.

Dari segi rekaannya pula, peranti ini ini didatang kan dengan potongan bahagian belakang dengan laser berskala nano. Bahagian belakang adalah sangat lembut dan selesa seperti menyentuh kulit yang lembut.

Dalam pada itu, ia disertakan dengan 16 MP and 2 MP bagi kamera di bahagian belakang yang disertakan sengan AI pintar yang mampu mengesan 22 kategori imej dan lebih daripada 500 scene. Ia juga berkemampuan untuk memasimakan shooting mode dan menghasilkan gambar yang cantik.

Bagi mendapatkan maklumat lanjut, anda bolehlah melayari laman sesawang Huawei
atau laman Facebook Huawei .

Baca juga:


Siri Lenovo Lemon K12 Bakal Dilancarkan Pada 12 Disember Ini!!

Peminat Lenovo pasti berasa teruja dengan berita ini apabila Lenovo China telah mengumumkan bakal melancarkan satu lagi peranti pintar yang dikenali sebagai Siri lenovo Lemon K12 pada 12 Disember ini.

Buat masa ini tiada lagi spesifikasi yang terdedah, namun dikhabarkan ia bakal hadir dengan kapasiti bateri yang besar dengan kuasa pemproses yang sangat hebat.

Bakal tampil dengan sistem 3 kamera pasti membuatkan peminat tidak sabar menantikan kehadiran peranti ini. Jadi, sama-sama kita nantikan!!


Xiaomi Mi 10 Bakal Dihadirkan Dengan Sistem Penyejukkan 3 Dimensi?

Mesti ramai yang tidak sabar menantikan kehadiran Xiaomi Mi 10 dilancarkan secara rasmi. Terkini terdapat maklumat tertiris yang mendedahkan bahawa peranti ini bakal tampil dengan sistem penyejukkan 3 dimensi (three-dimensional cooling system).

Maklumat ini terdedah menerusi satu poster yang tersebar yang mempamerkan informasi ini.

Sebelum ini telah tertiris bahawa peranti ini dikatakan bakal tampil dengan cip pemproses Snapdragon 865 dan keupayaan kamera yang sangat besar iaitu 108MP.

Ia bakal turut disertakan dengan skrin yang melengkung dan dihadirkan dengan UFS 3.0

Jadi sama-sama kita nantikan kesahihannya ketika perasmiannya.

Artikel berkaitan:


BeatsX Earphone, Hadir Dengan Pemproses W1

Apple baru-baru ini telah mengumumkan earphone terbarunya di bawah jenama Beats iaitu BeatsX Earphone. Selain direka bagi memenuhi keperluan pengguna mendengar muzik di mana sahaja berada, ia turut hadir dengan pemproses W1 yang boleh dipadankan dengan iPhone, Apple Watch, iPad dan juga Mac.

Apa yang istimewanya earphone terbaru keluaran Apple ini, ia boleh bertahan selama 8 jam dengan sekali isian penuh. Sekiranya kehabisan bateri, pengguna tidak perlu menunggu terlalu lama kerana peranti ini menyokong pengecasan pantas. Menurut pihak Apple, dengan mengecas selama 5 minit anda boleh menggunakannya selama 2 jam.

BeatsX Earphone ditawarkan dalam empat pilihan warna yang terdiri daripada hitam, putih, kelabu dan juga biru, anda boleh dapatkan earphone ini dengan harga RM600 di stor Apple.


IFA 2017 : Sony Tampilkan Kamera Tahan Lasak RX0

Tidak perlu disangkal mengenai kualiti dan prestasi kamera dari Sony. Kali ini mereka menunjukkan kebolehan yang sedia ada dengan mempersembahkan kamera video untuk kegunaan lasak yang dinamakan RX0. Kerangka kecil dan kompak kalis air ini membolehkan pengguna membawanya ke mana sahaja yang kamera lain tidak mampu lakukan.

Sony juga memuatkan sensor yang beprestasi tinggi dengan sensor 15.3 Megapiksel Exmor RS CMOS bersama pemproses berteknologi BIONZ X. Lensa sudut lebar ZEISS Tessar T 24mm F4 ini pula dapat menghasilkan rakaman berkualiti tinggi berbentuk RAW, JPEG dan semua jenis bentuk format video. Fungsi shutter 1/32000 saat berkebolehan merakam imej serta objek yang bergerak pantas dengan baik sekali.

Kamera ini juga boleh ditenggelamkan ke dalam air sehingga 10 meter dan ciri kalis gegaran pula membolehkan ia dijatuhkan pada ketinggian dua meter. Oleh itu, pengguna kini tiada halangan untuk menggunakannya di persekitaran yang berpasir, kotor mahpun dalam keadaan hujan lebat. Tetapi jika kerangkan luaran tambahan dipasang, Sony mengatakan RX0 ini mampu bertahan dengan lebih lasak lagi.

Selain daripada itu, ciri yang ada pada RX0 ialah ia boleh digunakan sebagai kamera tambahan yang menyokong kamera utama untuk merakam video dari sudut yang berbeza. Tambahan lagi, rakaman gerak perlahan juga boleh diambil sehingga 1000fps selain menyokong rakaman berkualiti 4K.

Sementara itu, harga Sony RX0 dan aksesori tambahan masih belum diumumkan namun, ia akan berada di pasaran Malaysia pada bulan Oktober kelak.


Computex 2019: ASUS Perkenal Model VivoBook S14 Dan S15, Disertakan Dengan ASUS ScreenPad Pasti Mampu Pertingkat Produktiviti

ASUS telah memperkenalkan 2 peranti terbaharu yang mana dari model VivoBook iaitu S14 dan S15 di Computex 2019 yang pastinya bakal meningkatkan produktiviti anda serta pengalaman penggunaan yang terbaik.

Tampil dengan rekaan yang eksklusif yang mana metal chassis komputer riba ini dan rekaan ergolift hinge memberi rasa keselesaan kepada pengguna. Ia turut tampil dengan frameless four-sided nano edge yang memberikan nisbah skrin ke kerangka sehingga 88% pastinya memberikan kepuasan tontonan.

Menariknya mengenai peranti ini ia tampil dengan ciri ASUS ScreePad 2.0 yang pertama pada siri model ini. Dikuasakan oleh ScreenXpert Software ini, ScreenPad 2.0 kini tampil dengan skrin sesentuh 5.65 inci. Skrin interaktif kedua ini pastinya mampu meningkatkan produktiviti dan melancarkan urusan tugasan.

** Terima kasih atas Tajaan ASUS Malaysia ke Computex 2019


Huawei Dan Honor Memenangi Anugerah EISA 2017 – Telefon, Jam Pintar Pilihan Pengguna

Huawei selaku pengeluar ketiga terbesar dunia telah membuktikan bahawa produk mereka kini diyakini dan dipercayai ramai dengan memenangi beberapa anugerah di European Imaging and Sound Association (EISA) baru-baru ini.

Anugerah yang menfokuskan gajet dan teknologi elektronik ini telah menjadikan produk seperti Huawei P10  muncul sebagai juara Best Product 2017-2018 dalam kategori Telefon Kamera. Selain itu, Honor 8 Pro  pula turut mengungguli takhta sebagai Produk Terbaik Pilihan Pengguna untuk 2017-2018.

Disamping itu, jam tangan pintar Huawei Watch 2  juga telah mendahului Best Produk 2017-2018 dalam segmen Peranti Boleh Pakai. Huawei berpendapat ketiga-tiga kejayaan dikecapi ini adalah hasil daripada usaha dan kerja keras setiap kakitangannya.

Maka dengan ini, Huawei sangat komited dalam memberikan produk yang terbaik kepada pengguna sekaligus mensasarkan lebih banyak anugerah di tahun-tahun mendatang.


OPPO F5 Youth Dilancarkan Dengan Kamera Depan 16MP

OPPO baru-baru ini melancarkan peranti mampu milik di bawah keluaga F5 yang diberi nama OPPO F5 Youth. Versi ini adalah varian permulaan dengan menawarkan spesifikasi sedikit rendah berbanding abangnya yang memiliki RAM sebesar 4GB dan 6GB.

OPPO F5 Youth kini hadir dengan memori RAM 3GB dan storan 32GB yang menyokong kad microSD. Ia adalah peranti dengan kerangka badan seiras iaitu paparan hampir penuh 6 inci FHD+ 18:9 di depan tetapi didatangkan dengan konfigurasi kamera berlainan.

Kamera belakang pada OPPO F5 Youth menggunakan sensor 13 Megapiksel f/2.2 sementara kamera swafoto pula menerima 16 Megapiksel f/2.0 aperture. Terdapat LED flash pada kamera belakang namun hanya skrin flash sahaja ditawarkan di bahagian depan.

Peranti ini dibekalkan dengan cip pemproses MediaTek Helio P23 sama seperti OPPO F5 dan dibekalkan bateri sebesar 3,200mAh. OPPO F5 Youth dioperasikan Android 7.1 Nougat dan Color OS 3.2 terus dari kotak.

Setakat ini, OPPO F5 Youth ditawarkan di pasaran Filipina dalam pilihan warna hitam dan emas dengan tanda harga PHP13,990 (lebih kurang RM1,132) seunit.

Rasmi! OPPO F5 Dilancarkan Dengan Skrin 18:9, Kamera Selfie 20MP AI


Valo melancarkan kit alat tempat kerja digitalnya yang lengkap di Microsoft 365, SharePoint dan Microsoft Teams

HELSINKI, 3 Disember 2020  /PRNewswire/ — Valo telah melancarkan kit alat tempat kerja digitalnya yang lengkap di Microsoft 365, SharePoint dan Microsoft Teams.

Dengan memanfaatkan portfolio alat tempat kerja digital sedia ada, termasuk Valo Intranet dan Valo Teamwork yang memenangi anugerah, ia telah melancarkan Valo Connect, Valo Entrance dan Valo Ideas.

Alat tempat kerja digital baharunya yang stabil bermaksud organisasi kini mempunyai semua yang mereka perlukan untuk menjalankan perniagaan mereka secara digital dari dalam ekosistem Microsoft.

Valo Connect, satu alat untuk menghubungkan mereka semua

Oleh kerana Microsoft Teams semakin menjadi tumpuan untuk melakukan kerja bagi kebanyakan orang, Valo Connect menyatukan alat dan kandungan digital organisasi ke dalam satu portal perniagaan yang mudah digunakan dalam Teams.

Valo Connect bukan sahaja menghubungkan alat sedia ada, ia membawanya ke satu tempat, ia juga menggabungkan alat pihak ketiga dari luar ekosistem Microsoft.

Dengan Valo Connect, pengguna boleh mengakses intranet mereka, papan pemuka tadbir urus, alat pencetus idea, ekstranet dan aplikasi pihak ketiga semuanya dari dalam Teams. Ia juga boleh menambahkan penyambung, aplikasi dan juga alat OOTB.

Ini bermakna pengguna hanya perlu pergi ke satu tempat untuk berhubung dengan orang, berbual, mendengar berita, maklumat dan kandungan agar dapat memperoleh pengalaman kerja seharian dengan cekap.

Di samping itu, kerana Valo Connect adalah sebahagian dari rangkaian produk Microsoft 365, ia boleh diakses dari mana saja pada mana-mana peranti dengan selamat dan terjamin.

Pekka Walkama, Presiden Valo berkata:

“Valo Connect tidak hanya meringankan beban pengurusan IT, ia juga menawarkan pengalaman tempat kerja digital yang lebih lancar dengan menggabungkan alat tempat kerja digital secara langsung dalam Microsoft Teams. Tidak ada penyelesaian lain di pasaran yang setanding kami.”

Valo Entrance menjadikan kerjasama dengan organisasi luar sentiasa selamat dan terjamin

Apabila kerjasama digital antara syarikat semakin meningkat, perniagaan memerlukan cara untuk bekerjasama dengan para pemegang taruh luaran dengan lebih mudah dan selamat.

Dengan Valo Entrance para Pengurus Projek boleh menjemput dan bekerjasama dengan pengguna luaran dengan mudah, tanpa memerlukan sokongan IT, yang secara tradisinya sukar dilakukan tanpa menggunakan SharePoint.

Seluruh domain boleh dijemput secara sekaligus, begitu juga dengan alamat individu daripada kolaborator luaran. Selain itu, para pemegang taruh luaran dapat melayani diri sendiri, dengan memilih untuk masuk dan mendaftar bagi mengakses secara kendiri.

Walau bagaimanapun, papan pemuka Valo Entrance dan fungsi carian terbina dalam juga membolehkan IT untuk mengawasi kebenaran akses dan kawalan, seperti halaman manakah pengguna luaran dapat melihat dan menghapus ahli yang meninggalkan pasukan.

Pekka Walkama, Presiden Valo berkata:

“Valo Entrance adalah cara yang selamat dan terjamin untuk bekerjasama dengan organisasi luar. Portal layan diri adalah mudah dan selesa untuk digunakan, sementara tadbir urus IT tetap menjadi perkara utama.”

Valo Ideas mempermudah i dea sumber awam dan memanfaatkan wawasan berharga di seluruh organisasi

Dengan corak kerja yang sedang diamalkan menjadi satu normal baharu, adalah sukar untuk mengumpul idea daripada rakan sekerja yang bekerja dari jauh, di lapangan atau di luar negara.

Valo Ideas, satu alat pengurusan idea yang secara langsung bergabung ke dalam aliran kerja Microsoft 365, menyediakan kawasan berpusat di mana idea dapat diketengahkan, disusun dan diambil tindakan.

Pekerja yang mempunyai idea tentang cara meningkatkan produk, perkhidmatan atau cara bekerja boleh mengemukakan cadangan mereka ke hab berpusat yang dipaparkan. Semua ahli pasukan boleh menyukai dan memberi komen tentang idea tersebut dan pengurus boleh mengambil tindakan bersesuaian terhadapnya.

Valo Ideas boleh digunakan untuk mendapatkan idea sumber awam dari seluruh tenaga kerja, menjangkau rakan sekerja yang sebelumnya tidak dikenali dan memanfaatkan pandangan yang tidak ternilai untuk mendorong inovasi terbuka. Selain itu, ia boleh digunakan untuk mengumpulkan orang-orang di sekitar idea, membantu mereka membuat keputusan secara kolektif.

Pekka Walkama, Presiden Valo berkata:

“Valo Ideas adalah alat pengurusan idea yang demokratik. Ini melibatkan pekerja dari setiap jabatan dan peringkat syarikat, menjadikan inovasi sebagai proses yang telus dan kolektif.”

Valo mempunyai rangkaian alat tempat kerja digital yang lengkap

Valo terkenal kerana menjual penyelesaian intranet lengkap yang sangat digemari yang dibina di atas SharePoint.

Valo Intranet telah memenangi pelbagai anugerah termasuk ClearBox Consulting’s 2020 Intranet Choice – Europe 2020 dan Intranet Choice – North America 2020 dan Best Intranet/Extranet di ESPC Awards 2019.

Alat tadbir urus IT Valo Teamwork terkenal kerana mempermudah pengurusan dan keselamatan organisasi dalam Microsoft 365.

Secara kolektif, produk tempat kerja digital Valo menyediakan pengguna akhir dengan semua alat yang mereka perlukan untuk menyelesaikan tugasan mereka dengan cekap.

Nota kepada editor:

Tentang Valo

Ditubuhkan pada tahun 2015, Valo adalah penyedia perintis tempat kerja digital dengan rangkaian rakan kongsi profesional global yang berpengaruh kepada SharePoint dan Microsoft 365, yang memberikan perkhidmatan kepada lebih daripada 700 pelanggan dan 2.5 juta pengguna di seluruh dunia.

Sila layari Valo untuk mengetahui lebih lanjut di: www.valointranet.com

Foto – https://mma.prnewswire.com/media/1346632/Picture1_Valo.jpgLogo – https://ering.com.my/wp-content/uploads/2020/12/valo-melancarkan-kit-alat-tempat-kerja-digitalnya-yang-lengkap-di-microsoft-365-sharepoint-dan-microsoft-teams.jpg

Keywords: Computer/Electronics Multimedia/Online/Internet Workforce Management/Human Resources New products/services

Source: PRNEWSWIRE


Rekaan Kamera Huawei Mate 20 Tertiris?!

Sejak bulan Julai yang lalu, pelbagai ura-ura mengenai peranti baharu dari Huawei Mate 20/20 Pro tertiris di laman sesawang. Setelah lebih kurang 2 bulan, pihak Huawei telahpun mengesahkan pelancaran rasmi siri Mate pada 16 Oktober 2018 di London.

Selain ketirisan pada penggunaan cip pemproses Kirin 980, pengimbas cap jari pada skrin, pengecasan pantas 40W dan teknologi GPU Turbo, terkini pihak Huawei sendiri telah mengesahkan kehadiran rekaan kamera melalui weibo mereka.

Rekaan kamera bersegi empat pada siri Mate ini memperlihatkan niat Huawei dalam pengenalan peranti terbaru mereka.


Program Art Star dilancarkan secara rasmi untuk memperkasa impian CG

SHENZHEN, China, 31 Mei 2021 /PRNewswire/ — Pasukan program Art Star sering menerima banyak pertanyaan tentang pencipta dalam industri CG. Sebilangan daripada mereka berharap dapat menerima sokongan bantuan disebabkan kekurangan dana dan peralatan profesional, sementara beberapa pencipta sangat memerluan sumber untuk latihan kemahiran profesional.

Dalam keadaan seperti ini, pasukan program mengambil keputusan untuk melancarkan program Art Star bersama dengan rakan kongsi dari pelbagai lingkungan CG global untuk membantu mereka yang ingin mencapai impian CG mereka. Melalui program ini, pasukan program berharap dapat menyumbang untuk membangunkan industri CG global bersama dengan semua rakan kongsi.

Program Art Star memperkasa impian CG anda

Ia dimulakan oleh program Art Star Team, CIOFF, ACM SIGGRAPH Chapters, XP-PEN, Pusat Latihan Berlesen Adobe Rantau China, ArtStaion, UGEE, UDM PAINT, bahagian Kejohanan Dunia ACA 2021 China, WingFox, HuaBan.com, Moho Pro, Kumoricon, dan IADGE.

Siapa yang boleh memohon

Program ini bertujuan untuk menyokong penggemar CG, pencipta kandungan profesional CG, dan studio CG. Selagi pemohon memiliki impian CG, tidak kira di mana dan siapa mereka, mereka berpeluang untuk mencapai matlamat mereka dan mengambil bahagian dalam aktiviti ini.

Apa yang akan mereka dapat

DanaSekiranya pemohon mendapat kelayakan sokongan, mereka boleh mendapat sokongan kewangan yang sepadan menurut situasi sebenar.

PeralatanRakan kongsi program akan menyediakan pemohon dengan paparan pen atau tablet pen untuk meningkatkan kemahiran dan kebolehkan mereka.

Lalu LintasArt Star dan rakan kongsi akan membantu meluaskan seni dan akan media sosial artis.

KursusPemohon dapat menerima sumber latihan kursus dari program Art Star sekiranya mereka lulus penilaian.

PerisianSekiranya pemohon lulus penilaian, mereka boleh mendapatkan sokongan perisian CG yang sepadan yang disediakan oleh rakan kongsi program.

Jadual Program

16 April – 15 September 2021: Tempoh Permohonan;16 September- akhir Oktober 2021: Tempoh Penilaian;Awal November 2021: Pengedaran sumber sokongan.

Dipersilakan ke laman utama program untuk mengetahui lebih lanjut

Keywords:  Computer Software Computer/Electronics Entertainment Film & Motion Picture New products/services

Source: PRNEWSWIRE


CERtified – Piawaian Keselamatan Bursa Mata Wang Kripto oleh Hacken

KYIV, Ukraine, 6 Julai 2020  /PRNewswire/ — Keselamatan siber bursa mata wang kripto adalah sangat penting dalam dunia yang semakin berciri digital pada hari ini. Platform-platform ini bertanggungjawab untuk sejumlah besar token mata wang kripto yang biasanya bernilai puluhan juta dolar, kepunyaan beribu-ribu pengguna unik, lalu menjadikannya sasaran utama penjenayah siber.

Bagi meningkatkan tahap keselamatan semua pemegang kepentingan mata wang kripto secara keseluruhan, syarikat keselamatan siber yang terkemuka Hacken memperkenalkan platform CER.live dan piawaian perakuan keselamatan siber CERtified.

Piawaian Perakuan Keselamatan Siber Seluruh Industri yang Pertama

Bursa mata wang kripto mudah terdedah kepada ancaman utama seperti vektor keselamatan siber perbankan tradisional serta kelemahan yang ditimbulkan oleh kurangnya pelaksanaan rantaian blok.

Dilancarkan oleh Hacken pada tahun 2018, Crypto Exchange Ranks (CER.live) ialah platform pertama yang menetapkan piawaian keselamatan siber dalam industri bursa mata wang kripto.

Objektif utama platform CER.live dan piawaian perakuan keselamatan siber CERtified adalah untuk mendidik dan mencegah pengguna daripada berdagang di bursa mata wang kripto yang tidak melabur secukupnya dalam keselamatan dana pedagang mereka dan menggalakkan bursa mata wang kripto untuk mematuhi piawaian keselamatan siber.

CERtified – Kaedah Perakuan Unik Hacken

Kaedah unik CERtified daripada Hacken memberi perakuan kepada bursa bermula daripada bursa yang tidak diperakui kepada bursa diperakui dengan 3 bintang yang mematuhi kriteria keselamatan siber yang paling ketat.

Tahap perakuan adalah berdasarkan kepada empat kriteria. Skor Keselamatan Siber merupakan kombinasi antara keselamatan pelayan, keselamatan pengguna, keselamatan bersumberkan khalayak dan kes godam terdahulu. Ujian penembusan digunakan untuk meniru tindakan pengguna berniat jahat yang menyerang bursa. Tujuan ujian ini adalah untuk meninjau kemungkinan bagi mendapat akses dan kawalan agar isu ini dapat diperbaiki. Ujian penembusan perlu dilakukan secara berkala memandangkan ciri-ciri baharu ditambah kepada bursa berkenaan.

Memandangkan bursa tak solven boleh membawa kepada kemudaratan kewangan yang besar kepada penggunanya, alamat dompet yang dimiliki oleh bursa mata wang kripto seharusnya didedahkan untuk menunjukkan bukti dana mereka. Dengan cara ini, risiko ketaksolvenan boleh diperingkatkan secara objektif.

Ciri terakhir dalam proses perakuan merupakan amalan menjalankan program Bug Bounty yang dikendalikan oleh penyedia keselamatan luar atau bersumberkan khalayak. Program pemburuan pepijat (bug bounty) dijalankan oleh pakar keselamatan siber dan penggodam yang bertujuan untuk mengesan ralat pada perisian dan konfigurasi yang boleh menyusup melepasi pembangun serta pasukan keselamatan.

Bursa mata wang kripto dapat memenuhi syarat semua kategori di atas akan diperakui. Untuk mengetahui lebih lanjut mengenai kriteria perakuan, baca catatan blog yang berikut.

Piawaian CERtified Telahpun Diterima Pakai Oleh Pengusaha Industri

Kaedah dan piawaian CERtified diterima baik oleh industri mata wang kripto. Sudahpun terdapat lebih daripada 50 bursa mata wang kripto yang diperingkatkan dalam platform CER.live.

Hacken juga dengan bangganya mengumumkan bahawa CoinGecko, pengagregat data mata wang kripto bebas yang terkemuka di dunia, telah mengemas kini algoritma Trust Score mereka untuk bursa dengan menggabungkan Perakuan CER.live dan Skor Keselamatan Siber sebagai penyedia data mereka. Lebih banyak rakan kongsi yang akan menerima pakai kaedah CERtified akan turut diumumkan oleh Hacken pada masa akan datang.

Latar Belakang Hacken

Hacken ialah syarikat keselamatan siber terkemuka yang menyasarkan pasaran korporat dan pengguna. Ditubuhkan pada tahun 2017, sejak itu Hacken menjadi rakan kongsi keselamatan global untuk syarikat-syarikat seperti VeChain, Oneledger, AirAsia dan banyak lagi.

Hacken menawarkan pelbagai produk dan perkhidmatan keselamatan siber termasuk piawaian perakuan CER.live untuk bursa mata wang kripto, platform pemburuan pepijat HackenProof dan aplikasi perlindungan keselamatan siber pengguna HackenAI.

Baru-baru ini, Hacken melancarkan komuniti dalam talian Hacken Club, yang mana peminat keselamatan siber berkongsi dan berbincang mengenai amalan, siasatan keselamatan siber yang terbaik dan mendedahkan komplot dan penipuan sebenar dalam dunia siber.

Sertai Telegram rasmi Hacken Club untuk membantu melindungi dan menjamin keselamatan anda, rakan-rakan anda serta keluarga anda di https://t.me/hackenclub.

Foto – https://ering.com.my/wp-content/uploads/2020/07/certified-piawaian-keselamatan-bursa-mata-wang-kripto-oleh-hacken-1.jpg

Foto – https://ering.com.my/wp-content/uploads/2020/07/certified-piawaian-keselamatan-bursa-mata-wang-kripto-oleh-hacken-2.jpg

Logo – https://ering.com.my/wp-content/uploads/2020/07/certified-piawaian-keselamatan-bursa-mata-wang-kripto-oleh-hacken.jpg

Source: PRNEWSWIRE


Samsung Perkenalkan Warna Baru Bagi Galaxy Note8, Galaxy S8 & Galaxy S8+

Sebelum ini, eRing ada menulis artikel mengenai Samsung yang telah memperkenalkan warna merah jambu bagi model Galaxy Note8, Galaxy S8 dan juga Galaxy S8+.

Hari ini, bertempat di Galaxy Studio ia diperkenalkan secara rasmi kepada umum sempena sambutan hari Natal. Samsung Galaxy Note8 hadir dengan warna Soft Pink, manakala Galaxy S8 dan S8+ pula ditawarkan dalam warna Rose Pink yang pastinya menjadi kegilaan untuk golongan wanita.

Ditawaran pada harga RM3,999 (Galaxy Note8), RM3,299 (Galaxy S8) dan RM3,699 (Galaxy S8+), warna baru ini sudah boleh dibeli di pasaran sekarang. Dengan setiap pembelian, pengguna akan mendapat sarung pelindung merah jambu dari Alcantara bernilai RM209 serta diskaun 20% tiket penerbangan dari AirAsia X sementara stok masih ada.


[Video] Pemilik iPhone X Mampu Memiliki Wajah Halimunan Pada Masa Akan Datang!

Sokongan pelbagai sensor untuk fungsi Face ID pada iPhone X sebenarnya digunakan untuk ciri keselamatan biometrik bagi menggantikan Touch ID. Walaupun penggunaan Face ID ini ada menimbulkan isu seperti yang eRing telah kongsikan pada artikel sebelum ini, sensor yang dimiliki oleh iPhone X ini turut membolehkan pemilik peranti itu untuk menggunakan fungsi Animoji yang mendapat perhatian umum.

Jika Animoji boleh digunakan untuk menukarkan wajah anda ke watak animasi seperti monyet, robot, kucing, mahkluk asing dan sebagainya, kini sudah tidak mustahil untuk pemilik iPhone X untuk menghilangkan terus wajah mereka. Ya, keupayaan ini bakal direalisasikan oleh seorang pembangun aplikasi dari Jepun apabila ia telah berkongsi klip video yang mana sebahagian wajahnya telah dihilangkan atau menjadi halimunan menggunakan aplikasi pada iPhone X.

Menurut Kazuyo Noshiro yang juga merupakan CEO ViRD yang bertanggungjawab menghasilkan aplikasi AR dan VR ini, klip video yang dikongsikan itu sebenarnya merupakan pratonton untuk sebuah aplikasi yang sedang dibangunkan olehnya. Namun masih belum terdapat maklumat terperinci yang didedahkan berkaitan aplikasi tersebut.

Sumber: TheVerge


Reviu Eksklusif: ASUS ZenBook Flip S OLED (UX371) Dengan Skrin GIler Awesome!!! Performance Pulak Okay Ker??

ASUS baru sahaja melancarkan peranti terbaharunya yang dikenali sebagai  ASUS ZenBook Flip S OLED (UX371) yang hadir dengan skrin yang mantap. Namun sejauh manakah prestasi keseluruhannya? Jom kita tengok macam mana!!!

Jika korang dapat lihat, komputer riba ini hadir dengan rekaan yang sangat nipis. Badannya diperbuat daripada Red Cooper dan diamond-cut aluminium alloy. Kalau korang nak tahu, beratnya hanyalah 1.2kg. Lebih menarik, peranti ini juga boleh dilihat sehingga sehingga 360 darjah. Jom kita tengok rekaan sepenuhnya:

Korang nak tahu apa yang menjadikan komputer riba ini satu peningkatan? Skrinnya yang giler best!!! Yang membuatkan paparannya cantik dan jelas serta warna yang terhasil sangat vibrant adalah disebabkan ia dihadirkan dengan OLED 4K UHD NanoEdge.

Sudurt pandang juga baik dengan  178° wide dan hadir dengan 00% DCI-P3 color gamut. Ekoran itu, hadar nish kontrasnya adalah 1,000,000:1 dengan 0.2 response time. Ia juga sangat baik kepada mata kerana ia hadir dengan 70% kurang berbahaya blue light berbanding LCD. Tak hairanlah pun sebab ia dapat pengesahan daripada TÜV Rheinland Eye Care certification, PANTONE Validated, VESA DisplayHDR 500 True Black.

Apa yang min seronok menggunakan laptop ini adalah ia sangat lancar dan tak ada sebarang lag. Tak hairanlah sebab ia dihadirkan dengan pemproses terbaharu 11th Gen Intel Core i7. Kesan grafik juga sangat baik apabila ia dihadirkan dengan Intel Iris Graphics.

Lagi syiok sebab ia turut dipadankan dengan 16GB RAM dan 1TB PCIe 3.0 NVMe SSDs. Walaupun kecik dan ringan, tetapi pemproses memang level mantol. Kita cuba buat ujian ke atas peranti ini. Dan hasilnya memperlihatkan ia sangat baik. Tak percaya? tengok sendiri!!

Kalau nak tahu, komputer riba ini hadir dengan jangka hayat bateri yang sangat lama iaitu sehingga 15 jam dengan 1W FHD panel. Yang lagi menarik ia mampu mengecas sehingga 60% dalam masa 49 minit sahaja disebabkan ia hadir dengan 5V-20V Easy Charge.

Justeru, kami melakukan ujian pengecasan ke atas peranti ini dan ternyata ia sangat pantas. Untuk mengecas 100% mengambil masa hanya selama 1 jam 40 minit.

Kalau nak tahu, komputer riba ini hadir dengan ASUS Pen 2.0 yang merupakan stylus sangat sangat efisien. Penggunaannya sangat smooth. Tak hairanlah sebab ia dihadirkan dengan 4096 levels pressure sensitivity dan MPP 2.0. Jangka hayat baterinya juga lama iaitu hampir 12 bulan tau!!

Secara keseluruhannya, ASUS ZenBook Flip S OLED (UX371) memang berbaloi untuk dimiliki. Bukan hanya rekaan yang sangat kompak, tetapi juga ia tampil dengan keupayaan dalaman yang mengagumkan. Tanpa ada sebarang lag. Yang paling mencuri tumpuan adalah skrinya yang sangat baik khususnya pada warna, kejituannya serta kelancarannya ketika menggunakan skrin sesentuhnya. Ia dijual pada harga RM6799!!


HUAWEI P30 Rasmi – Skrin Takuk Kecil + Kirin 980 + Sistem Tri-Kamera

Seperti yang dijanjikan, HUAWEI secara rasminya telah melancarkan waris baru di bawah siri P iaitu HUAWEI P30 dalam sebuah acara pelancaran yang berlangsung di Paris, sebentar tadi.

HUAWEI P30 dilihat hadir dengan paparan 6.1 inci dengan resolusi 2340 x 1080 piksel bersama takuk sebesar titisan air pada atas peranti selain disertakan sokongan pengimbas cap jari yang terbina dalam skrin.

Dijana oleh pemproses Kirin 980, P30 didominasi oleh tiga kamera utama dengan sensor 40MP  + 16MP dan 8MP bersama sokongan LED flash. Kamera swafoto pula adalah sebesar 32MP dengan teknologi AI dan pelbagai ciri menarik.

Melengkapinya P30 adalah memori 6GB RAM yang dipadukan dengan storan sebesar 128GB. Bateri pada P30 adalah sebesar 3,650 mAh dengan sokongan pengecasan pantas melalui USB-C.

Tersedia dalam beberapa warna menarik seperti Black, Pearl White, Breathing Crystal, Aurora &  Amber Sunrise . P30 Pro dijual pada harga Euro799 (~RM3,682) untuk 6GB + 128GB.


Reviu Eksklusif: honor 9 Lite, Pakej Lengkap Pada Harga Berpatutan!

honor 9 Lite telah dilancarkan di Malaysia baru-baru ini, peranti ini merupakan sebuah telefon pintar terbaru keluaran honor untuk penggal pertama tahun 2018. honor seperti sedia maklum banyak menawarkan peranti pada harga berpatutan khususnya mereka yang inginkan penjimatan dalam masa sama inginkan peranti yang baik. Mensasarkan pengguna yang tegar berswafoto, honor 9 Lite dibekalkan kuad-kamera diiringi rekaan luaran yang moden.

Kami berkesempatan untuk mengulas dan reviu peranti ini bagi melihat sendiri apakah peranti kelas pertengahan-bawah ini mampu berikan kepada penggunanya? Sebelum kita teruskan, apa kata lihat dulu isi dalaman dan spesifikasi yang disediakan:

Berminat? Boleh beli di >> Shopee

Rekaan luaran pada honor 9 Lite dibina berasaskan badan aluminium bersama panel gelas. Panel gelas 2.5D di belakang dihasilkan berkilau untuk menonjolkan gaya si pemakai, malah sekali imbas peranti ini kelihatan seperti peranti premium.

Terdapat dua warna ditawarkan iaitu Glacier Grey dan Sapphire Blue. Jika anda merancang untuk membeli, kami sarankan anda untuk menggunakan aksesori tambahan seperti sarung pelindung. Walaupun rekaan peranti ini tampak cantik dan bergaya, permukaan belakang mudah memerangkap kesan cap jari.

Kerangka bingkai pada honor 9 Lite pada pandangan kami dihasilkan tidak kemas kerana lengkungan aluminium dipotong kepada empat bahagian – bukan dua bahagian seperti kebanyakan telefon pintar lain di pasaran. Bagaimanapun, kami faham mungkin pihak pengeluar mahu jimatkan kos dan fokus kepada aspek lain.

honor 9 Lite hadir dengan nisbah paparan 18:9 FullView Display, lantas menjadikan nisbah skrin-ke-kerangka lebih besar dengan bezel yang nipis.

Tidak banyak peranti di pasaran yang menawarkan paparan FHD+ pada harga sebegini, tetapi dengan honor 9 Lite pengguna boleh menikmati kandungan video pada tahap resolusi yang tinggi.

Bagi kami dengan paparan yang memanjang dan reka bentuk badan yang kompak, peranti ini cukup selesa untuk dipegang. Di samping itu, berat yang perlu dibawa hanyalah seberat 149g walaupun dengan panel belakang gelas.

Jika jari pengguna tidak sampai sehingga siling notifikasi, pengguna boleh mengecilkan paparan menerusi fungsi One-handed UI sama ada ke sebelah kanan atau kiri.

Seperti yang kami maklumkan tadi, imej tumpu pada honor 9 Lite ialah sistem kuad-kamera yang dibekalkan. Peranti ini mempunyai dwi-kamera di sebelah depan dan dwi-kamera di sebelah belakang. Pada tanda harga di bawah RM750, konfigurasi kamera ini mampu memberikan pengguna pengalaman fotografi yang baik seakan telefon pintar kelas-atasan.

Kedua-dua kamera depan dan belakang boleh digunakan untuk menangkap gambar potret dengan mengaburkan imej latar belakang. Melalui fungsi PDAF (Phase Detection Auto Focus), lensa mampu menfokuskan subjek dengan pantas sebaik kamera dihalakan.

Bagi memudahkan pengguna, integrasi gesture atau gerakan-tangan boleh digunakan untuk mengambil gambar. Dalam ujian kami, menggunakan kaedah gesture kurang baik kerana ia menghasilkan gambar sedikit kabur.

Nak tahu hasil gambar, klik sini >> Hasil Gambar

honor 9 Lite mengandingkan cip berkuasa sederhana iaitu Kirin 659 Octa-core. Melalui cip ini, pengguna diberikan kepantasan dalam melayari internet, membuka aplikasi, sambungan WiFi, dan bermain game bergrafik tinggi.

honor juga berjaya memadankan cip ini bersama paparan beresolusi tinggi – bagi kami pengalaman hiburan yang dipersembahkan agak baik pada titik harga yang dipasarkan. Bagaimanapun, apabila membuka hampir semua aplikasi yang ada pada latar belakang, telefon ini mengeluarkan haba malah jika bukan panel gelas, mungkin kami akan ‘rendam’ ia di dalam air.

Tidak perlu berbelanja besar untuk membeli peranti berharga ribuan ringgit, honor 9 Lite dioperasikan sistem perisian terbaru Android 8.0 Oreo terus dari kotak.

Sistem antaramuka pula ditemankan EMUI 8.0 dan kedua-dua gabungan ini membolehkan pengguna memuat turun aplikasi-aplikasi terbaru di Google Play Store.

Namun, ada sedikit isu apabila menatal Facebook, kami mendapati ia ada sedikit lag mungkin disebabkan perisian pada versi keluaran pertama ini masih belum dibaiki. Apa-apapun kami pasti di masa akan datang, ia akan lebih stabil dan lebih lancar.

Salah satu tarikan utama yang membuatkan pengguna tertarik ialah dari segi warna. Oleh sebab itu, pada kali ini tubuh badan honor 9 Lite dipadankan dengan warna berkilau.

Dua warna yang ditawarkan Glacier Grey dan Sapphire Blue, bagi kami ianya warna yang cantik dan bergaya. Kedua-duanya sesuai bagi mereka yang inginkan penampilan yang menonojol terutamanya pada warna biru.

Aspek keselamatan sudah menjadi perkara wajib untuk semua telefon pintar pada masa kini. Jadi dari segi keselamatan, honor 9 Lite menyediakan pengimbas cap jari pada panel belakang.

Dengan badan yang kompak, kedudukan sistem biometrik ini mudah dicapai dan digunakan malah ia bertindak pantas sebaik jari diletakkan. Selain itu, pengguna juga boleh menggunakan kaedah nyahkunci seperti paten, PIN, dan kata laluan.

Jika saiz storan asal sebesar 32GB tidak mencukupi, pengguna boleh memasukkan kad microSD sehingga 256GB. Ini sekaligus membolehkan pengguna menyimpan lebih banyak gambar, video dan fail tanpa perlu memindahkan atau memadamkannya.

Bagaimanapun, bagi pengguna yang lebih cenderung kepada aspek komunikasi, slot hibrid ini juga boleh digunakan sebagai tempat untuk meletakkan SIM kedua.

Beralih kepada aspek dalaman, kami telah menjalankan beberapa ujian penanda aras untuk mendapatkan skor. Merujuk pada jadual skor di bawah, honor 9 Lite menawarkan prestasi pertengahan dari segi grafik, kepantasan dan tahap kuasa.

Secara keseluruhan, ia agak memuaskan dan peranti ini sesuai untuk dijadikan platfom hiburan seperti menonton filem dan bermain game. Selain itu, peranti ini antara peranti yang terbaik di pasaran setakat ini dalam kategori pertengahan-bawah.

Bateri yang dimuatkan pada peranti ini tidaklah sebesar yang disangka. Bateri berkapasiti 3,000mAh yang diletakkan menawarkan pengguna peranti selama seharian. Melalui cip pemproses sederhana, maka kitaran masa penggunaan boleh dikira jimat kuasa.

Malangnya pada harga serendah ini, honor 9 Lite tidak menyediakan sokongan pengecasan pantas berteknologi SuperCharge tetapi hanya pengecasan berarus standard iaitu Output sebanyak 5V/2A. Ujian pengecasan juga mengambil masa yang sedikit lambat untuk bateri dipenuhkan.

Sepanjang melakukan reviu, honor 9 Lite berfungsi dengan baik. Bagi editor dengan harga RM749, ia pelaburan yang baik untuk sebuah peranti kelas pertengahan-bawah. Memegang peranti ini tidak rasa seperti memegang peranti murah sebaliknya sebuah peranti pra-premium. Kuad-kamera yang disediakan beraksi dalam keadaan baik sekali, malah kebanyakan gambar yang diambil langsung tidak mengecewakan.

Kami yakin dengan honor 9 Lite di pasaran Malaysia, sekurang-sekurangnya dapat membantu pengguna memiliki peranti pada harga mampu milik dalam masa sama menyediakan ciri-ciri menarik. Bagi yang gemar fotografi, honor 9 Lite adalah pilihan yang patut dipertimbangkan.


Nexus Berkubur, Dijelmakan Semula Dalam Pixel

Nama Nexus akan menjadi sejarah selepas ini kerana Google akan melakukan proses penjenamaan semula kepada barisan peranti dengan sistem operasi asli menggunakan nama Pixel. Jadi bagi pemilik Nexus 6P dan 5X, anda merupakan pemilik generasi terakhir keluarga Nexus dan pastinya model tersebut akan menjadi nostalgia kelak.

Diberitakan bahawa HTC yang mengendalikan proses penghasilan peranti tersebut tidak akan meletakkan apa-apa logo HTC pada peranti berkenaan. Seperti yang telah kami laporkan sebelum ini, HTC akan bertanggungjawab menghasilkan dua peranti untuk Google yang diberi kod nama Marlin dan Sailfish, kod nama tersebut hanyalah nama rujukan dan ianya bukan sesuatu yang pasti. Maklumat terbaru mengatakan bahawa kedua-dua peranti tersebut berkemungkinan besar akan diberi nama Pixel dan Pixel XL.


Digi Melancarkan iFleet – Menjejak Pergerakan Kenderaan

Terdapat 27 juta kenderaan baru telah didaftarkan di Malaysia dengan populasi penduduk seramai 30 juta orang, bermakna nisbah kenderaan dan orang awam hampir 1 kepada 1. Oleh itu, Digi mengambil kesempatan menjadi salah satu syarikat yang menawarkan satu alat penjejak kenderaan yang dikenali sebagai iFleet telah dilancarkan secara rasminya sebentar tadi.

Disebabkan sikap pemandu Malaysia yang kurang prihatin dengan berlakunya banyak kemalangan, Digi menganggap setiap pemilik kenderaan perindustrian mahupun persendirian perlu memasang iFleet di kenderaan mereka seperti kereta, van, bas, lori termasuk motosikal supaya ia dapat merekod setiap pergerakan, mengenalpasti kelajuan yang dipandu, malah dapat membantu siasatan jika berlaku kemalangan berdasarkan rekod setiap minit yang dihantar ke pusat analisa Digi.

Selain itu, majikan yang melanggan perkhidmatan ini dapat memantau sikap pemandu dan seterusnya mengambil langkah sewajarnya. Digi juga menyediakan rangkaian yang baik seluruh Malaysia termasuk Sabah dan Sarawak dengan komitmen bulanan sebanyak RM90, manakala kepada pelanggan sedia ada Digi hanya dikenakan komitmen serendah RM75 sebulan. Sekiranya pelanggan yang keluar negara seperti Thailand atau Singapura, Digi juga menawarkan perkhidmatan perantauan pada kadar bayaran tertentu, ini bagi memastikan pelanggan dilindungi sepanjang masa di mana jua.

Peranti iFleet ini berukuran sebesar sebuah telefon pintar bersaiz 6 inci, akan dipasang pada bateri kenderaan tanpa membuat sebarang pemotongan wayar.


SAMSUNG SDI peroleh lesen daripada CAMX untuk platform bahan katod bateri canggih GEMX™

LEXINGTON, Massachusetts, 1 Julai 2020 /PRNewswire/ — CAMX Power LLC (CAMX) of Lexington, Massachusetts (www.camxpower.com) mengumumkan bahawa SAMSUNG SDI telah memperoleh lesen tidak eksklusif di bawah harta intelek CAMX yang berkaitan dengan platform GEMX dan tawarannya sebagai gLNO™, gNMC™ dan gNCA™, semua bahan katod berkuasa tinggi, bertenaga tinggi berasaskan nikel untuk digunakan dalam bateri litium ion, untuk aplikasi kenderaan mudah bawa dan elektrik.

Platform GEMX adalah berasaskan ciptaan asas CAMX yang mana paten telah diberikan di AS, EU, Jepun, Korea dan China. Ciptaan ini mewujudkan kelas bahan aktif katod yang luas. Platform ini ditawarkan sebagai tiga produk, gLNO, gNMC dan gNCA, mengatasi kelas nikel tinggi NMC, NCA dan LNO, kimia yang kini digunakan dan dijangka digunakan lagi dalam sepuluh tahun akan datang atau lebih terutamanya bateri litium ion untuk EV. Hasil ciptaan GEMX, melalui kejuruteraan molekul, meletakkan kobalt di tempat kritikal dalam partikel katod yang menghasilkan penggunaan kobalt yang sedikit, namun dengan kestabilan lebih besar, prestasi lebih tinggi dan kos lebih rendah untuk semua kelas bahan nikel yang tinggi.

Paten-paten ini mempunyai hayat berbaki melebihi tahun 2030.

“Sebagai salah satu daripada syarikat sel dan bahan litium ion yang paling utama di dunia, SAMSUNG SDI dijangka membawa teknologi dengan amat cepat dan cekap kepada pelaksanaan yang sangat berjaya,” kata Dr. Kenan Sahin, Pengasas dan Presiden CAMX, yang menambah, “Daripada cuba untuk melakukan pengeluaran secara sendiri, dengan bekerjasama bersama syarikat-syarikat yang tersohor dan telah mantap seperti SAMSUNG SDI, kami sebagai CAMX dapat melihat hasil ciptaan kami dibawa ke pasaran dengan pantas dan lebih luas demi manfaat masyarakat terutamanya dalam kenderaan elektrik yang bermanfaat untuk alam sekitar, tidak mencemarkan, terhubung dan sedar kendiri yang bersedia untuk mendominasi pengangkutan dan menjadi industri bernilai berjuta-juta dolar dengan sendirinya.”

Pemegang lesen GEMX terdahulu termasuk Johnson Matthey dan platform katod CAMX yang sebelumnya, CAM-7, BASF dan Johnson Matthey.

Latar Belakang SAMSUNG SDI

Lihat www.samsungsdi.com  Samsung SDI ialah peneraju global dalam pembuatan bateri boleh cas semula untuk industri IT, automobil dan sistem penyimpanan tenaga (ESS) serta bahan canggih yang digunakan untuk menghasilkan semikonduktor, paparan dan panel solar.

Samsung SDI berada di hadapan dari segi usaha untuk mencipta tenaga dan bahan canggih yang memperkayakan kualiti hidup di serata dunia.

Latar Belakang CAMX Power LLC

Lihat www.camxpower.com  CAMX Power LLC ialah salah sebuh syarikat bahan bateri litium-ion dan reka bentuk sel bebas yang terbesar di AS, beribu pejabat di Lexington, Massachusetts berhampiran Boston.

Model perniagaan teras dan strategi teknologinya adalah untuk mematangkan teknologi peringkat awal menjadi tidak berisiko, dilindungi IP dan sedia ditingkatkan dan kemudian melesenkannya kepada rakan kongsi pembuatan yang besar dan kukuh. CAMX terlibat dalam pemindahan teknologi mendalam bersama rakan kongsi kami, mendayakan mereka dengan pakej pembuatan untuk memperluas, menghasilkan dan menjual dengan pantas, lantas mencapai impak yang jauh lebih besar dan lebih cepat demi kebaikan masyarakat dan alam sekitar.

Kedua-dua platform katod GEMX dan CAM-7 kini telah mendekati pasaran melalui aplikasi model perniagaan dan teknologi teras CAMX ini.

Syarikat ini mengekalkan kemudahan sintesis bahan bateri litium-ion, kilang pengeluaran katod bertujuan untuk pembangunan dan kemudahan pembuatan sel canggih yang bertujuan untuk reka bentuk. Dengan kemudahan berkepakaran, kakitangan yang hebat, IP yang mantap dan pengetahuan mendalam, CAMX benar-benar bersedia untuk melancarkan rakan kongsi pembuatan tambahan dengan pantas dan menjimatkan ke dalam bidang yang semakin berkembang ini.

Hubungan Media:  Thomas Carney, Carney.Thomas@camxpower.com, 1-781-879-1254

Logo – https://ering.com.my/wp-content/uploads/2020/07/samsung-sdi-peroleh-lesen-daripada-camx-untuk-platform-bahan-katod-bateri-canggih-gemx.jpg

Keywords: Computer Software Computer/Electronics Electronic Components Licensing/marketing agreements

Source: PRNEWSWIRE


Pendedahan Bahawa Samsung Mungkin Mengadakan Sidang Media Pada 11 Ogos – Bakal Lancarkan Dua Telefon Bimbit Skrin Lipat Baru!

Sebuah poster baru-baru ini menyatakan bahawa persidangan pelancaran produk baru Samsung Galaxy UNPACKED dijadualkan diadakan pada jam 22:00 pada 11 Ogos. Produk baru pada acara ini termasuk Galaxy Z Fold 3, Galaxy Z Flip 3, alat dengar Bluetooth tanpa wayar Galaxy Buds 2 dan jam tangan pintar Galaxy Watch 4.

Galaxy Z Fold 3, Galaxy Z Flip 3 adalah layar lipat Snapdragon 888 andalan Samsung, dan ia juga merupakan produk lipat berat baru dalam persidangan tersebut. Antaranya, Z Fold 3 masih menggunakan skema lipatan pembukaan dan penutup gaya buku, dan Skrin luar adalah 6.23 inci di dalamnya. Skrinnya 7.55 inci, dan RAM maksimum 12GB.

Z Flip 3 terbaru meneruskan reka bentuk lipatan clamshell, RAM 8GB, bateri 3300mAh, skrin luaran 1.9 inci, dan skrin dalaman 6.7 inci dengan kadar penyegaran 120Hz.


Sensor Cap Jari Di Bawah Panel Gelas Semakin Hampir

Synaptics telah mengumumkan sensor cap jari optik terbaru yang menawarkan fungsi imbasan cap jari untuk telefon pintar dan tablet melalui panel gelas.

Sensor terbaru, yang dikenali sebagai Synaptics FS9100 menampilkan perbezaan yang ketara berbanding pengimbas konvensional, ia membolehkan pengguna menggunakan sistem keselamatan cap jari tanpa perlu meletakkan jari pada pengimbas fizikal, sebaliknya anda cuma perlu menempatkan jari anda pada bahagian panel gelas yang juga sebahagian dari unit paparan. Selain itu, Synaptics berkata bahawa FS9100 juga kalis air, kalis calar dan tahan lebih lama daripada sensor fizikal terdedah.

Pengumuman ini jelas akan membawa perubahan kepada cara kita menggunakan smartphone selepas ini. Pihak pengeluar pula pastinya akan bereksperimentasi dan dengan ketiadaan butang fizikal untuk sensor cap jari, kami rasa lebih ramai pengeluar akan mula menghasilkan peranti dengan paparan tanpa bingkai.


HUAWEI Y5 2019 Bakal Dijual Esok Pada harga RM459 Di Pasaran Malaysia Mulai Esok

Hari raya Aidilfitri bakal menjelang beberapa hari lagi dan pastinya hari raya anda lebih bermakna jika ditemani oleh telefon baharu. Justeru anda boleh menjadikan HUAWEI Y5 2019 sebagai pilihan anda yang mana ia bakal dijual mulai esok (31 Mei 2019).

Telefon yang sangat menarik ini bakal dijual pada harga RM459 bagi pasaran Malaysia dan boleh dibeli di semua kedai HUAWEI Experience Store di seluruh Malaysia. Anda juga boleh membeli melalui laman sesawang rasmi Huawei Online Official Store.

Anda bukan hanya membeli peranti ini sahaja, namun anda berpeluang untuk memenangi seunit daripada 999 unit HUAWEI MediaPad M3 Lite yang mana berharga RM989 bagi setiap pembelian HUAWEI Y5 2019. Promosi ini bakal tamat pada 16 Jun 2019.

Spesifikasi Huawei Y5 2019:


Dua Pemenang Utama JomPAY Menerima Sebuah Mini John Cooper Works 3-Pintu Edisi Terhad!

Dua pelanggan perbankan dalam talian yang membayar bil mereka menggunakan perkhidmatan JomPAY telah dipilih sebagai pemenang hadiah utama bagi kempen ‘Fire this baby up: JomPAY like a champion and WIN!’. Setiap pemenang hadiah utama akan memandu pulang sebuah Mini John Cooper Works 3-Pintu Edisi Terhad bernilai RM284,000.

Dua pemenang hadiah utama adalah Puan Amizah Desa yang berusia 39 tahun dan Encik Sa’adullah Che Noor yang berusia 58 tahun telah dipilih sebagai pemenang dengan masing-masing membayar bil Astro dan SYABAS.

Pada 23 April 2018, Payments Network Malaysia (PayNet) yang mengendalikan JomPAY, telah melancarkan kempen ‘Fire This Baby Up: JomPAY like a champion and WIN!’ dengan kerjasama bank-bank di Malaysia, menawarkan hadiah berjumlah RM1,100,000 termasuk dua buah kereta Mini John Cooper Works 3-Pintu Edisi Terhad, dan juga rebat bulanan dan mingguan.

Kempen ini bertujuan memberi ganjaran kepada pengguna perbankan dalam talian yang membuat bayaran JomPAY pada bila-bila masa di mana-mana sahaja menerusi Internet dan Perbankan Mudah Alih atau ATM bank pilihan mereka.

Baca juga:


Xiaomi Perkenal Mi Mix Alpha – Hadir Dengan Skrin Menyeluruh & Kamera 108MP!!!

Bukan itu sahaja, Xiaomi turut memperkenalkan 1 lagi peranti unik terbaharunya yang dikenali sebagai Xiaomi Mi Mix Alpha.

Uniknya peranti ini tampil dengan skrin yang meliputi hampir keseluruhan peranti ini yang dikenali sebagai Surround Display. Ia hadir dengan nisbah skrin ke kerangka iaitu 180.6 darjah. Bahagian sisi peranti ini pula dihadirkan dengan sokongan Haptic touch dan rekaan band RF.

Peranti ini dikuasakan oleh cip pemproses Snapdragon 855+ dan dipadankan dengan RAM sebesar 12GB dan storan sebesar 512GB.

Peranti ini dihadirkan dengan 108MP + 20MP + 12MP bagi kamera utama. Peranti ini tidak dihadirkan dengan kamera hadapan. Disebabkan bahagian belakang turut dihadirkan dengan skrin, maka swafoto boleh dilakukan menerusi kamera belakang.

Peranti ini bakal dihadirkan dengan kapasiti bateri sebesar 4050mAh dan Pengecasan Pantas 40W.

Peranti ini dijangka bakal dijual pada harga RMB19999 (kira-kira 11770).

Dalam pada itu, Xiaomi turut memperkenalkan Mi TV Pro. Hadir dengan3 varian saiz skrin iaitu 48 inci. 55 inci dan 65 inci. nisbah skrin ke kerangka adalah 97%. Turut dihadirkan dengan RAM sebesar 2GB dan storan sebesar 32GB. Audio pula hadir dengan Dolby Audio dan DTS.

Harga jualan Mi TV Pro:

Artikel Berkaitan:


Huawei Mate 20 Pro Kini Dipertingkatkan Dengan 8GB RAM + 256GB

Satu kejutan buat peminat Huawei apabila Huawei Mate 20 Pro 8GB RAM + 256GB akan tiba di pasaran.

Tambahan terbaharu daripada Siri mate 20 pastinya lebih besar, pantas dan berkuasa dengan peningkatan kelajuan dan kepantasan.

Ia juga akan tersedia dengan warna Twilight yang merupakan warna ikonik bagi telefon pintar Huawei.

Berita baik ini pastinya memberikan kita sesuatu untuk dilihat pada krismas ini. Jangan ketinggalan kerana kami akan mendedahkan lebih banyak informasi dalam masa terdekat.

Untuk mendapatkan lebih maklumat mengenai peranti terbaharu Huawei Mate 20 Series dan produk inovasi yang lain daripada Huawei, layari laman sesawang Huawei atau ikuti Huawei di Facebook Rasmi Huawei.

Baca juga:


Kemenangan dalam Era Digital dalam Kuasa Ekosistem Global: H3C Menjadi Tuan Rumah Sidang Kemuncak Perniagaan Antarabangsa NAVIGATE 2021

NANJING, China, 12 April 2021 /PRNewswire/ — Sidang Kemuncak Perniagaan Antarabangsa NAVIGATE 2021 berakhir hari ini dengan kehadiran lebih daripada 100 pakar industri, cendiakawan, eksekutif kanan dan rakan kongsi perniagaan dari seluruh dunia. Sidang Kemuncak Perniagaan Antarabangsa ini hanyalah satu daripada sorotan Sidang Kemuncak NAVIGATE tahunan syarikat, yang menyaksikan H3H mengumumkan strategi Cloud & AI Native baharunya serta projek Digital Brain 2021 yang dikemas kininya, yang akan terus membantu rakan kongsi dalam pelbagai industri di seluruh dunia untuk memperkasakan transformasi digital mereka.

Tatkala salah satu sorotan Sidang Kemuncak NAVIGATE tahunan H3C, Sidak Kemuncak Perniagaan Antarabangsa H3C NAVIGATE 2021 berakhir hari ini dengan kehadiran lebih daripada 100 pakar industri, cendikiawan, eksekutif kanan dan rakan kongsi perniagaan dari seluruh dunia.

“Strategi Cloud & AI Native baharu kami akan memberikan keupayaan inovasi digital untuk mempercepatkan penghasilan nilai daripada data dan memacu pembangunan dan transformasi industri,” kata Tony Yu, Pengerusi Lembaga Unisplendour & Ketua Pegawai Eksekutif H3C, semasa sesi utama NAVIGATE 2021.

Steven Yoe, Ketua Pegawai Teknologi & Presiden Bersama H3C, menambah bahawa: “H3C akan membina generasi baharu Digital Brain berdasarkan kepada enam keupayaan teknologi digital AI Native, memperkasa rakan kongsi industri untuk memasuki peringkat baharu aplikasi digital.”

Semasa sesi utama, H3C juga menunjukkan inovasinya dan pelaksanaan penyelesaian industri, dengan Naib Presiden H3C dan Presiden Jabatan Penyelesaian Li Li memperkenalkan cita-cita H3C untuk memperkasa transformasi industri. Penyelesaian ini merangkumi perkhidmatan berasaskan rakan kongsi dan inovasi teknologi yang digabungkan dengan perkhidmatan sehenti untuk mempercepatkan transformasi digital merentas industri.

Berikutan sesi utama, Sidang Kemuncak Antarabangsa “Kehidupan Baharu Bersama, Masa Hadapan Baharu” diadakan, di mana Gary Huang, Presiden Bersama H3C dan Presiden Perniagaan Antarabangsa, dan Dr. James Chen, Naib Presiden Kanan H3C dan Eksekutif Presiden Unigroup Cloud & AI BG, menyampaikan ucapan-ucapan dasar.

H3C telah menambah baik platform Penyepaduan Awan & AInya untuk tahun 2021, dengan syarikat komited untuk membangunkan platform ini sebagai penyelesaian digital terkemuka global melalui keupayaan penyelesaian hujung ke hujung dan kepelbagaian kolam bakat profesional. Dengan pertumbuhan berterusan dalam permintaan untuk perkhidmatan transformasi digital di seluruh dunia, H3C telah menubuhkan pejabat-pejabat perwakilan di tujuh pasaran luar negara sejak perluasan pertamanya di luar China pada tahun 2019. Perniagaan antarabangsanya meliputi lebih daripada 30 negara dalam industri seperti kerajaan, pendidikan, telekomunikasi, tenaga, penjagaan kesihatan, pengangkutan dan kewangan.

“Bergantung kepada strategi ‘Rakan Kongsi Diutamakan’ kami, H3C bersedia untuk bekerjasama dengan rakan kongsi untuk membina ekosistem kerjasama yang terbuka, pelbagai dan sama menang. Dengan terus mengoptimumkan saluran global kami, kami akan membantu pelanggan merangkul peluang pembangunan digital, di mana melaluinya kami bertujuan untuk menjadi satu daripada tiga pembekal aliran utama teratas dalam pasaran sasaran dalam tempoh lima tahun akan datang,” kata Huang.

“Di bawah rangka kerja ‘AI dalam SEMUA’ dan ‘Digital Brain 2021’, H3C akan menyediakan penyelesaian yang disesuaikan untuk lebih banyak perusahaan yang meneroka laluan transformasi digital yang berkesan, bekerjasama untuk merealisasikan nilai terbaik dalam transformasi digital,” tambah Chen.

Sebagai peneraju dalam penyelesaian digital, H3C komited untuk terus mempromosi pertukaran nilai antara dunia digital dan dunia fizikal melalui pengkomputeran awan dan teknologi AI, membantu lebih banyak perusahaan menjadi pemimpin dalam transformasi digital. Cita-cita H3C adalah untuk bekerjasama dengan syarikat-syarikat merentas semua industri, di dalam dan luar negara, untuk mengutamakan kecerdasan dan membina masa hadapan bersama.

Source: PRNEWSWIRE


IKEA Lancarkan Kedai Atas Talian Ke Pasaran Malaysia

Jenama IKEA terkenal di di kalangan orang ramai dengan produk kelengkapan rumah yang moden dan harga mampu milik, kini IKEA telahpun melancarkan kedai atas talian mereka di pasaran Malaysia.

Mulai hari ini, anda bukan sahaja boleh membeli produk mereka di kedai fizikal, malah boleh juga membeli secara atas talian (online). Melebihi 9000 produk boleh dibeli terus melalui atas talian, dan perkhidmatan penghantaran boleh dipilih antara menggunakan parcel atau trak IKEA. Perkhidmatan penghantaran merangkumi seluruh Malaysia dan kos penghantaran dikenakan bergantung pada lokasi anda.

Selain itu, IKEA juga menawarkan laman dekorasi bilik yang membolehkan anda mendapatkan inspirasi selain membeli atas talian, di samping perkhidmatan pemasangan perabot seperti biasa turut ditawarkan.

Kedai Atas Talian IKEA


Snapchat Kini Dengan Permainan Terbina Di Dalam

Snapchat mengemas kini perisian sosial mereka dengan satu lagi fungsi yang sangat menarik. Kini anda boleh menggunakan gambar bukan sahaja untuk bersosial, malah anda boleh menangkap gambar wajah anda dan bermain permainan di dalam Snapchat.

Pada bulan Mac lalu, Snapchat menguji permainan Sponsored Kraft Mac & Cheese di mana pengguna menangkap mi menggunakan mulut. Kemudian pada awal bulan ini beberapa pengguna mendapat akses permainan Puzzle Face di mana mereka perlu berhempas pulas menggerakkan jubin gambar untuk mendapatkan gambar wajah mereka yang sempurna.

Kini pengguna boleh bermain permainan bertemakan Krismas, Santa’s Helper. Dari dalam aplikasi, imbas wajah anda dan pilih lensa Santa’s Helper. Di dalam permainan ini, wajah anda akan dilekatkan pada karakter dan anda perlu mengawal pergerakan karakter menelusuri pergunungan bersalji.

Mungkin pada masa hadapan lebih banyak permainan akan disertakan di dalam aplikasi Snapchat.


TMRW lancar TMRW Creators Camp bantu milenial yang berminat dengan penciptaan kandungan jadikan masa depan milik mereka

BANGKOK, 9 April 2021 /PRNewswire/ — TMRW by UOB, bank khusus mudah alih yang pertama untuk generasi digital ASEAN, telah melancarkan ‘TMRW Creators Camp’ bagi melengkapkan golongan milenial dengan kemahiran dan pengetahuan dalam usaha memajukan kerjaya impian mereka sebagai pencipta kandungan.

En. Natee Srirussamee, Ketua Digital Runcit, UOB Thailand

TMRW, dengan kerjasama RAiNMaker, iaitu komuniti pencipta kandungan terkemuka di Thailand, dan a day magazine, penerbit kandungan terkini di Thailand, akan menganjurkan beberapa bengkel latihan mengenai penciptaan kandungan digital mulai Mei hingga Jun 2021. TMRW Creators Camp terbuka kepada sesiapa sahaja yang ingin menceburi kerjaya sebagai pencipta kandungan profesional. Pemohon mesti mempunyai saluran YouTube atau Facebook mereka sendiri dengan sekurang-kurangnya 1,000 pengikut.

Encik Natee Srirussamee, Ketua Digital Runcit, UOB Thailand, berkata, “Sebagai bank mudah alih semata-mata yang direka khusus untuk generasi digital ASEAN, matlamat kami dari awal lagi adalah untuk sentiasa menyokong aspirasi pelanggan kami. Bermula daripada penyelesaian kewangan pintar sehinggalah inisiatif seperti TMRW Creators Camp, kami ingin memberi dorongan kepada pelanggan kami ke arah pencapaian cita-cita mereka.

“Memandangkan pengguna Thai meluangkan hampir tiga jam secara purata di saluran media sosial seperti YouTube, Instagram dan TikTok[1], dan bahawa semakin banyak syarikat dan perniagaan kini mengalihkan perbelanjaan pengiklanan ke saluran digital[2], kerjaya sebagai pencipta kandungan digital mampu menjadi kerjaya yang dinamik dan mampan. Melalui TMRW Creators Camp, kami berharap para peserta dapat membangunkan atau meningkatkan kemahiran digital selain belajar cara yang lebih baik untuk melibatkan penonton supaya berjaya dalam laluan kerjaya pilihan mereka.”

Permohonan untuk menyertai TMRW Creators Camp dibuka mulai 1 April hingga 20 April 2021. Pemohon perlu menghantar video pendek memperkenalkan diri mereka dan sebab mereka ingin menyertai TMRW Creators Camp ke laman web TMRW.

Sehingga 100 pemohon yang berjaya akan dijemput menghadiri empat bengkel maya yang merangkumi beberapa elemen utama dalam penciptaan kandungan digital seperti penceritaan, kreativiti dalam kandungan, penciptaan kandungan video dan pelaksanaan strim langsung. Peserta perlu menghadiri semua bengkel dan menyiapkan semua tugasan mengenai topik yang diberikan. Bengkel tersebut akan dihoskan oleh pencipta kandungan terkenal di Thailand seperti Aou Spin9, Ayashi Channel, Boom Tharis, Cee Chatpawee, Codie, Eddy, Ken Nakarin dan Softpomz.

Pada akhir keempat-empat bengkel tersebut, sepuluh finalis yang mendapat gred tertinggi dalam tugasan mereka berdasarkan kreativiti, keterlibatan dan kualiti pengeluaran, akan dijemput menyertai kelas pakar (masterclass). Dalam kelas pakar ini, mereka berpeluang untuk belajar daripada pencipta kandungan termasyhur seperti Nong Wongtanong, pengasas bersama a day magazine dan The Standard, Rawit Hanutsaha, usahawan berjaya di sebalik blog terkenal “Mission to the Moon”, dan juga Suthichai Yoon, salah seorang wartawan terulung dan berpengaruh di Thailand.

Pemenang akan menerima wang tunai dan peralatan pengeluaran kandungan seperti kamera digital, komputer riba dan mikrofon tanpa wayar yang bernilai kira-kira 1 juta baht bagi membantu kerjaya penciptaan kandungan profesional mereka sendiri.

Untuk maklumat lanjut mengenai TMRW Creators Camp dan kriteria permohonan, sila kunjungi www.tmrwbyuob.com/tmrwcreatorscamp dan halaman Facebook TMRW Thailand di https://www.facebook.com/tmrwthailand.

[1] Sumber: ‘Digital 2020: Thailand’, We Are Social and Hootsuite, 2020

[2] Perbelanjaan bagi pengiklanan digital di Thailand telah meningkat sebanyak dua digit sepanjang lima tahun kebelakangan ini. Pada tahun 2020, Facebook mempunyai bahagian tertinggi dalam perbelanjaan pengiklanan (32 peratus), diikuti dengan YouTube (21 peratus). Sumber: Digital Advertising Association (Thailand), 2020

Keywords: Banking/Financial Service Computer/Electronics Internet Technology Publishing/Information Service Telecommunications New products/services Financial Technology

Source: PRNEWSWIRE


ASUS Rasmikan Siri VivoBook Baharu – Tampil Dengan Intel Generasi Ke-11 & Dijual Pada Harga Bermula Dari RM3099!!

ASUS Malaysia hari ini mengumumkan model terbaharunya yang dikenali sebagai ASUS vivoBook 14, 15 dan S15.

Menariknya, siri komputer riba ini hadir dengan Intel Core i5-1135G7 dan disertakan dengan 8GB  DDR4 dan storan 512GB SSD NVMe. VivoBook 14 dan 15 pula tampil dengan kad grafik NVIDIA GeForce MX350.

Terkini, ia telah diumumkan bahawa ASUS Malaysia akan membawa masuk siri komputer riba ASUS VivoBook, yang terdiri daripada ASUS VivoBook dan ASUS VivoBook S15 untuk pasaran tempatan pada penghujung bulan ini.

Peranti ini dihadirkan dengan ciri seperti Bluetooth 5.0 dan WiFi6.

Peranti ini mula dijual secara atas talian menerusi Shopee pada 20 November jam 8 malam. Berikut adalah harga jualan peranti ini:


RevBits melancarkan Cyber Intelligence Platform

Integrasi sepuluh modul keselamatan yang membawa keselamatan siber ke tahap seterusnya sambil mengurangkan kerumitan dan kos

MINEOLA, New York, 1 Februari 2021 /PRNewswire/ — RevBits mengumumkan ketersediaan umum Cyber Intelligence Platform (“CIP”), suatu penyelesaian bersepadu yang direka untuk memberi perlindungan yang tiada tandingannya terhadap serangan siber kepada syarikat-syarikat di seluruh dunia.

Mengambil pendekatan baharu secara radikal, RevBits CIP ialah platform keselamatan siber bersepadu pertama yang menawarkan perlindungan unggul melalui perkongsian kecerdasan ancaman dan lain-lain data yang berkaitan antara sepuluh modul keselamatan yang berbeza.

“Oleh kerana tahap ancaman di ruang siber terus meningkat dan menyaksikan peningkatan dalam jumlah syarikat yang digodam, ia telah menjadi jelas bahawa penggunaan dan pengurusan pelbagai penyelesaian kendiri adalah tidak cekap dan tidak berkesan,” kata David Schiffer, Ketua Pegawai Operasi. “Seperti kebanyakan sumber korporat, pasukan keselamatan akan sentiasa mempunyai kapasiti yang terhad. Dengan memberi penyelesaian di luar kotak iaitu sebuah platform yang bersepadu akan memberi rangsangan yang besar kepada produktiviti mereka. Masa dan wang yang dibelanjakan menjadi kurang dalam menguruskan kaedah dan persekitaran yang berbeza, sementara pertukaran maklumat tentang ancaman yang berkaitan membolehkan campur tangan yang lebih pantas dan lebih proaktif.”

RevBits CIP terdiri daripada modul-modul berikut:

“Berdasarkan seni bina yang unik dan teknologi yang dipatenkan, setiap modul RevBits telah dibangunkan untuk memberi perlindungan yang terbaik,” kata Mucteba Celik, Ketua Pegawai Teknologi. “Dengan menggabungkan modul-modul ini dalam RevBits CIP, kami kini boleh menawarkan pandangan terpusat pada keselamatan siber pelanggan kami yang membolehkan mereka mengambil tindakan serta-merta secara melayari antara modul-modul dengan lancar. Ini merupakan keupayaan yang benar-benar unik dalam landskap perisian keselamatan siber yang berselerak pada masa kini.”

Untuk maklumat lanjut tentang RevBits Cyber Intelligence Platform, sila layari www.revbits.com

Hubungi: Neal Hesterberg, neal.hesterberg@revbits.com

Tentang RevBits

Ditubuhkan pada tahun 2018, RevBits ialah syarikat keselamatan siber inovatif yang dikhususkan untuk memberi perlindungan dan perkhidmatan yang unggul kepada pelanggannya berdasarkan pengetahuan pakar. RevBits beribu pejabat di Mineola, New York serta mempunyai pejabat di Princeton, New Jersey, Boston, Massachusetts dan Antwerp (Belgium). Untuk maklumat lanjut tentang RevBits, sila layari www.revbits.com/aboutrevbits.

Logo – https://ering.com.my/wp-content/uploads/2021/02/revbits-melancarkan-cyber-intelligence-platform.jpg

Keywords: Computer Software Computer/Electronics High Tech Security Hispanic-oriented news New products/services

Source: PRNEWSWIRE


Geek Fam Pamer Kehebatan Pocophone F1 Sebagai Telefon Pintar Gaming Terbaik

Xiaomi Malaysia telah menganjurkan satu acara istimewa iaitu ‘Pocophone Game Night’ bagi meraikan pelancaran peranti baharu mereka Pocophone F1 di pasaran tempatan pada Ogos lalu.

Dalam acara tersebut, pihak Xiaomi telah menampilkan kelab e-sukan terkenal di Malaysia iaitu GeekFam dan juga penglibatan pengamal media tempatan bagi memberikan pendedahan tentang kebolehan sebenar Pocophone F1.

Dalam acara istimewa itu turut menyaksikan pengamal media tempatan dibahagikan kepada lima kumpulan berbeza bagi menentang satu sama lain dalam pertandingan Mobile Legends untuk memenangi hadiah menarik berupa Pocophone F1.

‘Pertempuran’ yang berlangsung lebih kurang satu jam itu telah menyaksikan Pasukan NTV7 muncul sebagai pemenang dan pasukan terbaik dalam malam permainan keseluruhan. Sebagai ganjaran, setiap seorang daripada mereka telah menerima seunit Pocophone F1.

Sementara itu, bercerita mengenai GeekFam, mereka merupakan salah satu kelab e-sukan terbesar di Malaysia yang ditubuhkan pada 2016. Selain itu, mereka juga merupakan duta rasmi bagi Pocophone F1.

Untuk pengetahuan, Pocophone F1 kini tersedia untuk pasaran tempatan dalam dua versi iaitu 6GB + 64GB pada harga RM 1,299 (boleh didapati di Lazada) dan 6GB + 128GB pula ditawarkan pada harga RM 1,499 (boleh didapati di Mi Store yang sah). Kedua-dua versi ini boleh didapatkan dalam dua pilihan berbeza iaitu Graphite Black dan Steel Blue.

Baca juga :


Maxis TV Beri Akses VIP Percuma Bagi iQIYI & 10GB Data Untuk Mengikuti Drama, Rancangan & Filem Popular Asia

Sehingga 20 November, pelanggan Maxis Postpaid, Hotlink Prepaid dan Hotlink Postpaid yang mendaftar dengan iQIYI di Maxis TV untuk pertama kalinya, akan menikmati akses VIP percuma ke iQIYI dan data 10GB untuk strim drama, rancangan dan filem Asia yang popular di pelantar tersebut.

Maxis TV adalah perkhidmatan hiburan video yang menawarkan kandungan video premium dari filem hingga rancangan TV yang berpatutan dan fleksibel untuk semua orang. Platform ini mudah diakses melalui aplikasi Maxis, Hotlink dan Hotlink Postpaid, yang membolehkan pelanggan memilih untuk menonton apa sahaja dengan cara yang diinginkan.

Pas VOD bermula dari RM3 / hari yang digabungkan dengan data dan merangkumi pilihan kandungan kegemaran semua – Hollywood, Korea, India, Cina, Indonesia dan kandungan Melayu tempatan popular. Pembelian pas Maxis TV VOD dibuat dengan mudah – caj dikenakan ke atas bil Maxis atau kredit Hotlink.Maxis TV menawarkan pas VOD yang fleksibel dengan data percuma untuk streaming pada harga yang berpatutan:

Untuk menyampaikan kandungan terbaik yang disukai semua di Malaysia, Maxis bekerjasama dengan penyedia kandungan VOD berkualiti, seperti iflix, Viu, Mubi, Netflix, YuppTV, iQIYI dan banyak lagi untuk menawarkan perkhidmatan ini. Pelanggan dapat melihat pilihan mereka dengan mudah melalui aplikasi mudah alih mereka.

Untuk membeli pas VOD dan segera nikmati kandungan terbaik atau untuk maklumat lebih lanjut, sila kunjungi https://www.maxis.com.my/lifestyle/entertainment/maxis-tv atau https://www.hotlink.com.my/bm/lifestyle/entertainment/maxis-tv


iOS 15 Akan Dilancarkan Minggu Depan – Senarai Model Yang Serasi Didedahkan &  iPhone 6S Tiada Dalam Senarai?

Baru-baru ini, media luar negara telah mendedahkan senarai model yang serasi untuk iOS 15, termasuk semua siri iPhone 12, siri iPhone 11, siri iPhone XS iPhone 11, iPhone XR, iPhone X, siri iPhone 8, siri iPhone 7 dan iPhone SE 2 2020 model.

INamun, iPhone 6s, iPhone 6s Plus, dan iPhone SE (generasi pertama) tiada dalam senarai yang menerima sokongan sistem operasi yang baharu ini.

Menurut berita sebelumnya, iOS 15 dapat membawa banyak perubahan dalam penampilan, termasuk desktop yang lebih ringkas, dan ikon desktop juga akan membawa perubahan. Dilaporkan bahawa Apple akan mendesain semula ikon tersebut menjadi gaya “semi-materialized”. meratakan, ia mungkin disebut “meniru.”

Selain itu, iOS 15 juga diharapkan dapat ditambahkan ke fungsi tampilan layar yang telah digunakan selama bertahun-tahun di sisi Android. Dilaporkan bahawa Apple hanya dapat menyesuaikan fungsi ini pada siri iPhone 12/13, tetapi secara teori, selagi model yang dilengkapi dengan skrin OLED dapat mencapai ini Ciri ini akan diumumkan secara rasmi oleh Apple pada sidang media.


4 Aplikasi Mirip Mod Potrait Pada iPhone 7 Plus

Ramai yang berminat dengan aplikasi mod Potrait yang hanya terdapat secara eksklusif pada iPhone 7 Plus bukan? Walaupun berminat tetapi harga iPhone 7 Plus memang tinggi sangat, namun tiada masalah pun! Anda masih boleh mengambil gambar potrait dengan adanya 4 aplikasi tersedia yang mirip seperti mod Potrait, di App Store dan juga Play Store secara percuma mahupun berbayar. Jom semak…

Big Lens adalah aplikasi menyerupai mod Potrait yang tersedia pada iPhone 7 Plus selain beberapa efek yang sedia ada. Aplikasi ini mampu membuatkan hasil gambar yang diambil kelihatan lebih menonjol kesan depth of field, dengan hanya menggunakan pelbagai efek ‘Smart Focus System‘ yang unik. Selain boleh melaraskan aperture yang akan menukar tahap fokus daripada kawasan out-of-focus pada gambar yang ingin diambil. Malah gabungan lebih daripada 18 filters serta warna yang cantik benar-benar menghasilkan gambar yang sukar diduga!

Biar gambar berbicara! Potrait Blur mampu menjadikan hasil gambar yang diambil kelihatan lebih cool dan cantik mirip mod Potrait! Aplikasi ini membolehkan anda mengedit gambar yang diambil dengan pelbagai efek kabur dan bokeh serta glamour terutamanya pada hasil gambar Potrait. Di antara mod yang tersedia adalah Bokeh, Focus Size, Sharpen, Saiz, Blur dan juga Big Blur. Lebih menarik, anda boleh mengedit gambar dengan menggunakan butang yang diberi nama ‘Smart Focus Brush‘, yang mampu mengaburkan sehingga 256 bahagian yang diinginkan. Gambar yang telah diedit boleh disimpan dalam resolusi HD dan kongsikan dengan rakan-rakan di laman sosial.

Aplikasi popular yang mendapat sambutan dari pengguna iPhone yang hampir menyerupai mod Potrait adalah FabFocus. Apa yang istimewanya aplikasi fotografi ini, ia mampu menghasilkan gambar lebih menonjol berbanding sebelumnya dengan menggunakan pelbagai efek Potrait yang tersedia. Apa yang menariknya FabFocus ini, ia akan menggunakan pengecaman muka dan secara automatik akan mengaburkan kawasan latar belakang yang diinginkan. Selain itu, terdapat beberapa fungsi lain pada aplikasi ini antaranya penggambaran Bokeh serta ‘Quick Touch Up‘ dengan hanya menggunakan jari sahaja.

Bagi yang gemar menyunting koleksi gambar di dalam smartphone dengan efek yang menarik dan unik seperti mod Potrait, AfterFocus ini sangat sesuai untuk anda mencubanya! Dengan aplikasi penggambaran ini, anda boleh mengambil gambar menggunakan paparan antaramuka yang sangat simple dan yang pastinya mudah untuk digunakan. Istimewanya, aplikasi AfterFocus menyediakan lima fungsi utama di antaranya Smart Focus (secara automatik akan mengaburkan kawasan tumpuan), Background Blur Effect (mengedit kesan kabur yang paling realistik dengan pelbagai gaya apertur), Filters (pelbagai efek unik), Double Photo (mengambil gambar berlainan dengan latar belakang yang sama) serta Share (kongsikan dengan rakan-rakan ke laman sosial). Selain menyokong pada peranti iOS, pengguna Android juga boleh muat turun aplikasi ini.


1.5 juta Decoder MYTV Akan Diagihkan Secara Percuma

Sebanyak 1.5 juta buah decoder akan diagihkan kepada penerima yang terpilih

MYTV Broadcasting Sdn Bhd (MYTV) bakal mengagihkan set Decoder secara percuma ke seluruh negara mengikut peringkat bermula Januari 2019. Ia akan dimulakan dengan proses pengesahan.

Penerima terpilih akan menerima notifikasi bagi memberitahu mengenai decoder percuma ini. Mereka kemudiannya perlu menghubungi MYTV untuk mengesahkan kelayakan mereka untuk menerima decoder percuma itu. Penerima dipiliih dari mereka yang menerima Bantuan Sara Hidup Rakyat (BSHR), yang mana keutamaan akan diberikan kepada kumpulan yang menerima pendapatan yang rendah.

Pemberian set decoder percuma yang akan diagihkan secara berperingkat ini akan berkoloborasi bersama POS Malaysia sehingga siaran analog akan diberhentikan yang dijadualkan pada penghujung bulan Mac 2019.

Sebarang pertanyaan, layari laman rasmi MYTV Broadcasting.


CES 2017: Siri Lenovo ThinkPad Terbaru Untuk Golongan Profesional

Setahun yang lalu, Lenovo melancarkan ThinkPad X1 yang menunjukkan komitmen Lenovo untuk menghasilkan peranti buat golongan profesional yang bukan sahaja boleh diharapkan ketika bekerja, malah hebat dan juga mempunyai reka bentuk yang moden.

Pada CES tahun ini, Lenovo memperkenalkan generasi terbaru X1 ThinkPad sekali lagi bagi golongan profesional yang mahukan peranti yang hebat dan bergaya. Hadir dengan 3 variasi, pengguna boleh memilih di antara gaya X1 Yoga yang boleh dilipat sepenuhnya, atau gaya X1 Tablet yang mudah di bawa ke mana-mana, mahupun sebuah komputer riba lengkap dengan X1 Carbon.

Pada pandangan pertama, ThinkPad X1 Carbon nampak seperti sebuah komputer biasa, tetapi apabila diteliti lebih dekat, anda akan menyedari bahawa komputer riba ini amat ringan, malah yang paling ringan dalam kelasnya di bawah 1.14kg. Walaupun kecil dan ringan, ia mempunyai paparan 14 inci IPS, pelbagai jenis port sambungan, kamera inframerah, touchpad dan juga TrackPoint yang amat sinonim dengan siri ini.

Pelanggan yang mencari notebook yang fleksibel pula boleh mencuba ThinkPad X1 Yoga. Ia boleh disesuaikan dengan pelbagai posisi mengikut keperluan pengguna, fungsi input pen dan pelbagai fungsi tambahan lain yang dikemas kini berbanding model sebelumnya seperti sambungan Thunderbolt 3. Anda juga tidak perlu risau akan kemampuan bateri komputer ini kerana ia mampu bertahan selama 15 jam pada satu kitaran penuh bateri.

ThinkPad X1 Tablet pula menggabungkan reka bentuk 2-dalam-1 dengan ciri-ciri kelas perusahaan bagi memberikan sebuah komputer yang amat mudah di bawa ke mana-mana dan masih mampu menawarkan kemampuan dan fungsi lengkap sebuah komputer riba.


realme 20000mAh 18W Powerbank   Dijual Pada Harga RM149 Pada 23 Januari!!

Bagi mereka yang ingin memiliki powerbank berkapasiti 20000mAh ada berita baik buat anda kerana realme kini menawarkan realme Powerbank 20000mAh pada 23 Januari ini pada harga RM149!!!

Peranti ini menyokong pengecasan pantas 18W yang boleh mengecas pelbagai jenis peranti ini.

Peranti ini hadior dengan 14 layer litar perlindungan yang mana pengguna boleh mengecas tanpa bimbang.


Pelancaran Rasmi Razer Pay Di Malaysia – Aplikasi e-Dompet Pelbagai Guna

Satu lagi aplikasi e-Dompet yang dikenali sebagai Razer Pay telahpun diperkenalkan secara rasmi di Malaysia hasil kerjasama bersama Berjaya Corporation Berhad. Melalui kerjasama ini, Razer Pay berfungsi sebagai dompet digital yang membolehkan anda membayar, menerima, memindahkan duit dengan hanya menggunakan peranti pintar.

Razer Pay boleh ditambah nilai menggunakan perkhidmatan perbankan atas talian seperti Ambank, Bank Islam, CIMB, Hong Leong Bank, Maybank, Public Bank, dan RHB Bank atau menerusi rangkaian 7-Eleven di seluruh Malaysia. Sebaik akaun Razer Pay sudah dikreditkan, pengguna boleh membuat tambah nilai kredit prabayar atau membeli perkhidmatan servis zGold MOLPoints, iflix, NJOI dan beberapa lagi.

Selain itu, anda juga boleh gunakan Razer Pay untuk membuat pembayaran di lebih 6,000 kedai di seluruh Malaysia antaranya 7-Eleven, Starbucks, Singer, Cosway, Greyhound Cafe, Wendy’s, Kenny Rogers, Krispy Kreme, 99 Speedmart, Tealive, Thundermatch, Sweet Hut, dan banyak lagi.

Sebagai menyambut Razer Pay di Malaysia, setiap pendaftaran akaun Razer Pay akan menerima kredit sebanyak RM10 dan ia boleh terus digunakan pada bila-bila masa. Tawaran ini boleh dinikmati bermula 4 Julai sehingga 30 Ogos 2018.

Muat turun Razer Pay :

iOS


Raikan 11.11 Di Lazada Dengan Tawaran Menarik Dari OPPO

OPPO Malaysia dan gedung membeli-belah atas talian Lazada bekerjasama mengadakan promosi potongan harga untuk beberapa peranti sempena menyambut 11 November, esok.

Setiap pelanggan yang membuat pembelian OPPO F5 yang berharga RM1,298 menerusi Lazada, mereka akan menerima hadiah istimewa iaitu sebuah selfie stick beserta jaminan tambahan selama enam (6) bulan bermula 11 November sehingga 13 November 2017.

Sementara untuk OPPO F1s kini diturunkan harga kepada RM698 seunit dimana ianya hanya eksklusif di Lazada. Selain itu, OPPO A77 juga mendapat potongan harga sebanyak RM300 dengan harga runcit terkini iaitu RM998 sahaja.

Jadi, jangan lepaskan peluang keemasan untuk mendapatkan telefon pintar canggih dari OPPO. Jom beli di Lazada..


[WWDC 2018] Kenali 14 Fungsi Dan Ciri Baharu Yang Menarik Didalam iOS 12

Acara WWDC 2018 telah berlangsung di San Jose, California baru-baru ini. Acara ini sebenarnya sangat dinanti-nantikan oleh banyak pihak terutamanya pengguna produk Apple dan para pembangun untuk bersedia dengan sistem operasi terbaru ini. Bagaimanapun untuk iOS 12, pihak Cupertino tidak banyak membuat pembaharuan daripada segi antaramuka, tetapi memberi perhatian penuh daripada prestasi, kelajuan, dan kecekapan sistem perisian tersebut. Kemas kini iOS 12 merangkumi hampir kesemua peranti iPhone bermula daripada iPhone 5s. Antara fungsi dan ciri yang diketengahkan dalam iOS 12 ialah:

Seperti biasa, setiap kemas kini versi iOS terbaru pihak Apple amat mementingkan kepantasan dalam pengoperasian. Apa yang dimaklumkan iOS 12 akan menyokong peranti bermula daripada iPhone 5s. Dalam pengenalan tempoh hari Apple telah menguji iPhone 6 dimana peranti itu berjaya dioperasikan lebih baik seperti 40 peratus lebih laju dalam membuka aplikasi, 50 peratus dalam membuka papan kekunci, dan 70 peratus lebih pantas apabila mengakses kamera.

Jika sebelum ini notifikasi pada lockscreen iPhone boleh dikatakan tidak kemas dan agak berserabut. Melalui iOS 12, anda boleh menyemak kandungan notifikasi misalnya WhatsApp daripada seseorang atau kumpulan dalam tab yang berlainan. Anda juga boleh menguruskan notifikasi tersebut sama ada untuk dimatikan terus pada lockscreen tanpa perlu masuk kedalam aplikasi tersebut.

Fungsi Do Not Disturb kini berupaya untuk menyembunyikan kandungan notifikasi pada lockscreen. Fungsi ini dicadangkan apabila penggun ingin masuk tidur bertujuan untuk mengelakkan notifikasi diperiksa apabila terjaga pada waktu malam. Selain itu, ia dapat memberikan kualiti tidur yang lebih baik kepada pengguna serta dapat menjaga privasi. Do Not Disturb boleh dijadualkan mengikut pilihan masa yang ditetapkan.

Pada iOS 12 ini, Apple telah menjenamakan semula aplikasi iBooks kepada nama baharu iaitu Apple Books. Melaluinya, pengguna ditawarkan satu tab tambahan dinamakan Book Store bagi memudahkan proses carian dilakukan.

Bagi mendapatkan kandungan berita mengikut saluran yang berbeza, aplikasi News telah menerima sokongan tab Browse. Ia turut ditambah baik dengan integrasi Stocks bagi memudahkan pengguna mendapat informasi berkaitan dengan saham. Terdapat sokongan graf disediakan untuk membantu anda memantau maklumat dengan lebih jelas. Pada masa akan datang, ia juga akan dimasukkan ke dalam iPad.

Apa yang menarik pada aplikasi Photos pula ialah fungsi carian yang lebih mudah dan lebih pintar. Anda boleh menaip kata kunci untuk mencari gambar yang berkaitan dalam masa sama ia turut menyokong kaedah perkongsian gambar yang lebih baik. Fungsi ‘For You’ pula akan memaparkan pilihan kategori yang berbeza seperti Memories, Featured Photo, Effects Suggestion, dan Shared Album Activity.

Satu lagi aplikasi yang menerima pembaharuan dalam iOS 12 ini ialah Voice Memos. Antaramuka untuk aplikasi ini telah hadir dengan lebih praktikal untuk digunakan. Menerusi sambungan sync menggunakan iCloud, pengguna boleh mendengar rakaman audio terus dimana-mana peranti yang menggunakan akaun yang sama. Aplikasi Voice Memos juga akan diperkenalkan pada peranti iPad pada masa akan datang melalui iOS 12.

Kemas kini iOS 12 dikatakan akan membawakan ciri Shortcut pada Siri. Selepas ini arahan suara yang tertentu daripada aplikasi pihak ketiga boleh digunakan pada Siri. Misalnya, anda boleh memberi arahan kepada Siri untuk mencari kunci yang telah dipasang dengan alat penjejak iaitu Tile. Disamping itu, Siri juga berfungsi untuk memberi cadangan kepada individu lain sekiranya anda terlewat untuk menghadiri janji temu.

Atas permintaan ramai, Apple kini menawarkan Apple CarPlay dengan sokongan aplikasi pihak ketiga. Jadi, selepas ini anda boleh menggunakan aplikasi navigasi alternatif selain Apple Maps seperti Waze, Google Maps, dan sebagainya didalam kereta.

Didalam iOS 12, Apple telah memperkenalkan fungsi Screen Time dimana ia boleh diakses anda untuk memantau masa dihabiskan untuk sesuatu aplikasi. Fungsi ini akan meletakkan setiap aplikasi yang digunakan kedalam kategori yang berbeza seperti games, media, social dan lain-lain. Fungsi ini juga boleh digunakan untuk anda menjejaki aplikasi mana yang paling banyak menerima notifikasi. Selain untuk mengelakkan kecenderungan kepada sesuatu aplikasi, anda boleh menetapkan peruntukan masa serta notis pemberitahuan akan dihantar sekiranya melebihi kuota yang ditetapkan.

Bagi memberikan pengalaman AR yang lebih baik kepada pengguna, Apple telah bekerjasama dengan Pixar. Aplikasi AR yang dinamakan USDZ kini dioperasikan diatas format fail baru yang direka khusus. Pembangunan aplikasi AR ini turut mendapat bantuan daripada syarikat terkenal seperti AutoDesk, Adobe, dan Sketchfab. Menariknya, Apple dalam masa sama telah memperkenalkan aplikasi baharu dikenali sebagai ‘Measure’. Aplikasi ini berfungsi untuk mengukur panjang sesuatu barang menggunakan teknologi berasaskan AR.

Pada iOS 11, iPhone X telah ditawarkan dengan fungsi Animoji yang membolehkan anda menggunakan gerak-wajah untuk mimik muka emoji. Jadi untuk iOS 12 ini, Apple telah menambah beberapa karakter baharu seperti Beruang Koala, Hantu, T-Rex, dan Harimau. Tambahan, Animoji juga kini menyokong pergerakan lidah yang sebelum ini tidak ada.

Bagi memberikan pengalaman hiburan yang lebih banyak, Apple telah memperkenalkan Memoji untuk iOS 12. Fungsi ini berupaya untuk anda mencipta avatar tersendiri mengikut citarasa, malah Memoji juga boleh di-kustom mengikut seperti memilih bentuk wajah, warna kulit, jenis rambut, dan pelbagai lagi. Fungsi seakan Memoji pernah diperkenalkan sebelum ini oleh Samsung pada AR Emoji.

Setelah sekian lama Face Time diperkenalkan didalam sistem iOS. Baru kali ini Apple mengemas kini ia dengan sokongan panggilan lebih daripada satu individu. Face Time pada iOS 12 kini boleh membuat panggilan secara berkumpulan sehingga 32 orang dalam satu-satu masa. Ciri yang ditunggu-tunggu ramai ini sekaligus dapat memberikan pengguna di platfom iOS berinteraksi dengan lebih menyeluruh. Bagi menjadikan perbualan berkumpulan lebih terurus, tetingkap akan dibesarkan sekiranya pengguna tersebut mula bercakap. Disamping itu, setiap pengguna Face Time bebas untuk menggunakan efek emoji termasuk penggunaan Animoji dan Memoji.


Super Mario Run Akan Tiba Mac Nanti Ke Peranti Android

Bulan Disember yang lalu kami ada kongsikan berita bahawa Super Mario Run akan tiba untuk Android dan anda boleh pra-pendaftaran untuk peringatan permainan ini apabila ia dilancarkan kelak.

Akaun Twitter Nintendo Jepun telah pun mengumumkan bahawa permainan ini akan tiba untuk Android pada bulan Mac nanti. Kepada mereka yang telah melakukan pra-pendaftaran di Play Store, anda akan mendapat notifikasi sebaik sahaja permainan ini dilancarkan secara rasmi di lokasi anda.


iQOO jadi Rakan Premium BMW M Motorsport untuk Musim DTM 2020

SHENZHEN, China, 21 Ogos 2020 /PRNewswire/ — Jenama telefon pintar global vivo iQOO hari ini telah mengumumkan bahawa ia merupakan Rakan Premium BMW M Motorsport di DTM (Deutsche Tourenwagen Masters). Pemandu BMW, Timo Glock, dari Jerman, akan memberikan yang terbaik untuk memandu BMW M4 DTM menuju kemenangan musim ini dan memperjuangkan kepantasan dan prestasi hebat di bawah perkongsian baharu.

Sebagai legenda dalam acara DTM, BMW M Motorsport mewakili kejayaan tertinggi, dan juga prestasi tertinggi, yang bertepatan dengan konsep jenama iQOO ‘I Quest On and On’ untuk prestasi sempurna dan inovasi kejayaan cemerlang.

“Semangat perlumbaan iQOO akan menyemarakkan semangat di seluruh dunia terhadap teknologi ultra cepat. Telefon iQOO dibina untuk pengguna yang memerlukan kepantasan, yang secara semula jadi cenderung ke arah prestasi yang unggul. Sebagai Rakan Premium, ini adalah peluang penting untuk jenama kami. Kami tidak sabar untuk menunjukkan prestasi tinggi iQOO kepada dunia,” kata Felix Feng, Presiden iQOO China.

“Selamat datang, iQOO, kepada keluarga BMW DTM,” kata Pengarah BMW Group Motorsport, Jens Marquardt. “Teknologi dan inovasi telah mendorong kami, dan inilah nilai-nilai yang mewakili iQOO. Ini ialah asas yang sempurna untuk perkongsian yang berjaya. Kami sangat gembira untuk menyambut iQOO sebagai Rakan Premium baharu, dan lebih-lebih lagi dalam masa yang luar biasa dan sukar yang sedang kita alami di seluruh dunia dan juga dalam sukan permotoran. Selain itu, BMW M4 DTM iQOO kelihatan hebat.”

Sejak bermulanya musim DTM pada hujung minggu pertama bulan Ogos, Timo Glock sudah bertanding dalam empat perlumbaan di iQOO BMW M4 DTM di Spa-Francorchamps (BEL) dan di Lausitzring (GER). Dia berkata: “Hebatnya BMW M Motorsport hinggakan berjaya menarik perhatian besar dan berwawasan hadapan seperti iQOO, jenama telefon pintar kelas atas kepada DTM sebagai Rakan Premium. Ini adalah petanda hebat untuk siri perlumbaan, terutamanya pada masa-masa sukar ini. Saya sangat gembira kerana dapat kembali menggunakan warna kuning yang biasa saya kenal sejak beberapa tahun pertama saya di DTM – sekurang-kurangnya apabila anda melihat dari hadapan. Saya suka memandu BMW M4 DTM iQOO. “

Glock bertanding pada musim DTM kelapannya pada tahun 2020. Dalam 116 perlumbaannya hingga kini, beliau telah meraih lima kemenangan, lima kedudukan hadapan dan 14 podium.

Latar Belakang vivo

vivo ialah syarikat teknologi global terkemuka yang berasaskan produk, dengan perniagaan utamanya yang memfokuskan pada peranti pintar dan perkhidmatan pintar. vivo berkomited untuk menghubungkan pengguna di seluruh dunia, melalui reka bentuk telefon pintar dan peranti pendamping yang menarik dan inovatif, serta perkhidmatan yang menggabungkan teknologi dan pemikiran reka bentuk dengan cara yang unik dan kreatif. Mengikuti nilai teras syarikat, yang merangkumi inovasi, orientasi pengguna dan benfen*, vivo telah menerapkan strategi pembangunan lestari, dengan visi untuk menjadi sebuah syarikat bertaraf dunia yang terkemuka dan tahan lama.

Dengan ibu pejabat di China, yang disokong oleh rangkaian sembilan pusat R&D di Shenzhen, Dongguan, Nanjing, Beijing, Hangzhou, Shanghai, Taipei, Tokyo dan San Diego, vivo memfokuskan pada pembangunan teknologi pengguna canggih, termasuk 5G, kecerdasan buatan, reka bentuk industri, fotografi dan teknologi lain yang akan datang. vivo juga telah menubuhkan lima pusat pengeluaran (termasuk pusat pembuatan yang dibenarkan jenama), di seluruh China, Asia Selatan dan Tenggara, yang menghasilkan lebih dari 200 juta telefon pintar setiap tahun. Sehingga 2019, vivo telah melancarkan rangkaian penjualannya di lebih daripada 30 negara dan wilayah, dan disukai oleh lebih daripada 350 juta pengguna di seluruh dunia.

* “Benfen” ialah istilah yang menggambarkan sikap melakukan perkara yang betul dan melakukan perkara dengan betul – yang merupakan gambaran ideal misi vivo untuk membina teknologi untuk kebaikan.

Kekal termaklum dengan berita vivo di https://www.vivo.com/en/about-vivo/news

Foto – https://photos.prnasia.com/prnh/20200819/2889720-1?lang=0

Keywords: Auto Computer/Electronics Consumer Electronics Electronic Components Telecommunications Transportation Wireless Communications

Source: PRNEWSWIRE